***Vakok.Lian***: Thomas Tiak Uk le Pu Mang Cung Nung i tonnak\nThomas Tiak Uk le Pu Mang Cung Nung i tonnak\nHe I Tonnak\nEvan. Thomas Tiak Uk le Pu Mang Cung Nung (Sailo Pa) itonnakSLP: Na tuanbia tawi?(Sailo Pa) itonnakSLP: Na tuanbia tawi?\nTTU: Kei hi Vuangtu khua mi Pu H. Khen Thang le Zephai khua mi Pi Hlawn Zing hna i an fapa ka si. Thla 7 ka si lio ah kapa hi Police a lut i Kawlram ah nupi dang a kan ngeih taak. Ka nu he kan hmei. Tlawmpal ah kanu cu Zephai kapu le nih an rak laak. Kei tu cu Kapi (kapa nu) le kapa pa u le nih an ka cawm i sifah ruang le keimah pumpaak hrokhrol ruangah cataang sang kai kho lo in, taangriat tiang lawng ka rak kai. Sianginn kai ka ngol hnu in Phakanh ah ka va kal ve. Khi ka ah Phe, Bing, Zuu tbt sualnak phunphun in ka caan ka rak hmang ve. Bing le Number 4 in a thi ding ka si ca-ah khua lei ah an ka tlun ter. March 13, 1991 ah Tlangpi khua mi Pu Nawl Kio le Pi Hniar Tiak hna i an fanu he kan i um. Atu hi fanu 2 le fapa 2 he Free Evangelist in kum kua chung Pathian rian kan tuan cuahmah lio pi a si.\nSLP: Cu bantuk sualnak khor chung in an chuahtu Bawipa min thangthat si ko seh. Pathian rian, evangelist na ttuan cu kan lomhpi tuk ve. Na piantharning tawifiang in na kan chim kho hnga maw?\nTTU: Delhli ah refugee sawk ve ding in ka kal i Aizawl ka va phan. Chapchar kut ti mi puai ka va zohnak ah ka phaisa bawm ka thlau diam. Lungrethei in ka um lio ah Aizawl LCF nih hla hruaitu ah an ka lak i ka rak i ot ve. Durtlang Pu Lalcungnunga sinah camping kai an ka sawm i ka lung chung in kai nautat ngai ko na-in lahkhah a ka petu an si ca-ah el ngam lo in ka zulh ve hna. "Vawlei bawi nih cun misual an kawl hna i thong an thlak hna. Jesuh nih cun misual a kan kawl i a kan hmuh tikah dantat lo in kan sual a kan ngaihthiam, kan thilrit a kan chawn lawng si lo in zungzal nunnak tiang a kan pek" timi Biatak kha ka van theih tikah kai lawm tuk. Cuticun ka piantharning cu a si.\nSLP: Tluang Za Uk phu nan dirhning?\nTTU: Hlan lio ah zu ding tii hawikawm pathum, Tluang Thang , Za Kian le Tial Uk hna cu, December 22, 2000 ni ah Evan Tluang Thang inn ah thla kan cam tti hna. Pathian Thiangthlarau nih a kan um pi i, chun ni tlak ngol siang lo in le cat kho lo in khua mui tiang thla kan cam. Pathian rian ttuan tti ding in kan nun ah Pathian aw kan theih cio i cu ni cun rianttuan kan thok. Hriphi camping kan tuah lio ah Hriphi Baptist Church Chairman Pu Hme Hrang nun ah Pathian nih Bia a chimh i, hi hna pa thum hi "Tluang Za Uk" tiah min na sak hna lai a ti i, Pathian ni zing ah thlacamnak a kan ngeihpiak hnu in "Tluang Za Uk" ti min kan put hi a si.\nSLP: Laitlang ah camping, crusade nan tuahning?\nTTU: Kan nih cu crusade nak in camping deuh in kan kal. Crusade hi Thlarau lei thazaang a der mi hna thazaang pek deuh asi. Camping tu cu Thlarau nun ngei lomi hna thlarau nun va ngeih ter khi a si. Phundang in kan chim ahcun Camping cu thlaici tuh a si i, Crusade cu a kho cia mi ti toih deuh khi asi,\nHi camping kan tuah tikah, kan ram Khrihfabu tampi hi kan si a fak tuk i camping kan tuah kho lo ti hi a tam ngai tawn. Cun Pathian chaw tete zong hi, cheukhat Khrihfabu cu, Thlarau nun ngeihter nak in vulei cawlcanghnak le vulei inn le lo, biakinn tbt. sersiamnak deuh hi usa kan pe deuh. Vulei kan um chung ah biakinn le inn le lo a herh lo kan tinak cu asi lo. A herh ciocio mi ah zeidah usa pek deuh ding ti ka chim duhnak a si. Cucaah, Pathian nih "Amah bochan le zumhnak in kal u law, keimah nih kan um pi hna lai i ka sunparnak ka langhter lai" a kan ti caah a mah Pathian zumhnak in kan kal.\nSLP: Camping na tuahnak tangka hi zeitindah an hmuh tawn?\nTTU: Camping kan tuah nak hmun kip ah Krifabu phaisa le ngeih le chiah kan hmang lo. Thlarau tlau tlaihnak ca-ah mah le sian tawk cio in an i tel hna. Camping kan tuah chung poh Pathian nih a kan cawm. A tam a chuah le a tam kan ei i a tlawm a chuah le tlawm kan ei ve. Pathian nih a chuah ter lo le ei lo hna in Camping kan tuah caan hna a um ve. Camping hi a tam deuh cu zarh khat kan tuah i, camping chung kan cawnpiak mi hna cu ,Sual kong in Khrih khamhnak tiang kan cawnpiak hna. Camping programe a dih in zumtu nun hi zarh khat hrawng cawnnak kan peh than tawn. Camping kan tuahnak ah hin Zu nih a tei tuk ruang ah thih ai tiim cang mi hna an um tawn I, cu hna cu kan sinah kan um ter hna, ei le din kan cawm hna. Baibal kan rel pi hna, thla kan campi hna. Bible sianginn a kai mi zong an um. Evagelist a tuan cang mizong an um cang Pathian thawng in.\nSLP: Cu kong cu mah vial si rih sehlaw, Hlasak lei ah na luhning kong van kan chim rih tuah.\nTTU: Hlasak lei ka luhning hi,ka ngakchiat lio ah Sunday School ah hlasak an ka thiah tawn i ka rak sak tawn. Sunday School programe in Church pi zong ah caan kan hmang hna i cu ah cun an ka thiah i, ka sak pah tawn. Cucu ka rak i thok nak cu asi ko. Pathian dawt nak ka rak theih hlan kha cu ka hlasak ah tha a ka petu cu mipi an rak si. Mipi thangthat le conglomh le uarnak kha ka hla sak ah tha a ka petu ngai a rak si. Atu cu Pathian Thlarau nih a ka cencilh hnu ahcun, Hla ka sak nak ah thazaang a ka pe tu bik cu chung lei Thiang Thlarau kha a si cang, Amen.\nSLP: Hla phel le VCD hi zeizatdah na chuah cang?\nTTU: Hlaphel hi keimah lawng ka chuahmi cu phel 4 a si. Hawi le he kan chuah ti mi le, pumpak, Khrihfabu nih an tuah mi le kanmah Tluang Za Uk Group in kan tuah mi he cun 17 hrawng a si cang.\nSLP: Hla hi fung zeizatdah na phauh cang?\nTTU: Kei hi Zuun hla hna, Mithi hla hna, Hla porpawk hna, Ram hla, Khua hla, Biakinn luhnak, Innthar luhnak, Hlaremh ti in ka phuah hna. Ka phuahmi dihlak hi fung 1500 hrawnghrang hi ka phuah cang. Hla hi kuanfang le cite bantuk an si.\nSLP: Kuanfang le cite na tahchunhning te cu fiang deuh in?\nTTU: Hla hi Kuanfang le cite ka tahchunh tawn. Kuanfang cu meithal chung ah rawnmi a si. Zen thazang in kuanfang nih Vomkhuai le Ngalhriang hmanh a thluk ruangmang ko. Cu bantuk te cun, mi pakhat chung i a um mi, hmurkaa in chim phuan khawh lo mi feeling kha hla in kan vun sak tikah cun, zei tluk lungtthawng mi hna thinlung zong a khehkhuai khawh ve ko. Cite zong nih a thaw lo mi rawl te hmanh a thawt ter khawh. Cu bantuk te cun Hla zong nih hin Bia hi a thawt ter ve. Pathian bia kan chimnak ah ngaih an huam lo mi zong hla in kan vun sak ahcun ngaih an duh i an co hlan khawh ko. Cu ca-ah hla hi thil ti khawhnak ngan tuk a ngei. Ram dawtnak, Pathian dawtnak, nungak tlangval dawtnak, chungkhar dawtnak nun a kan ngeih ter kho tu hriamnam pakhat a si ko.\nSLP: Tahchunh na thiam ngai, Pianthar hnu love song sak hi zeitindah na ruah ve?\nTTU: Kan hnu lei Cazual pakhat ka relmi ah, "Love song sak a duh lo mi cu Pathian dawtnak kong an chim ding a si lo, Pathian cu dawtnak a si", tiah a rak tial. Dawtnak hi Pathian sin in a ra mi dawtnak le minung le minung karlak dawtnak ti in kan tthen thiam a hau. Nu le va dawtnak, nungak tlangval dawtnak, hawi le kawm dawtnak hna hi zum lo tu zong nih an ngeih cio mi a si. Cucu Gal 5:22 i dawtnak he khin a dang pi an si. Cu bantuk dawtnak hla cu dawtu nih a dawtmi nungak kha a hei phuah ve ko. A dawtnak theihternak le a dawtnak a theih thiam lo ruang i a lungfahnak langhternak ti'n an phuah cio ko. Cu bantuk vawlei dawtnak hla cu Pathian fa vancung ram nun a ngei cangmi nih cun kan sak ding a si lo. Pathian nih a kan dawtnak hla, le hawi dang zong nih Bawipa dawtnak an theih khawhnak ding ca tu ah Pathian hla tu hi tampi in kan sak ding deuh a si.\nSLP: Laitlang ah hin Khrifabu le Evangelist karlak ah rii a um in ka theih. Hmunkhat te ah rianttuan tti hna sehlaw an thatpi lai tiah na zum maw?\nTTU: Sawl siangpahrang nih khan David kha a hman zia thiam sehlaw a bawmtu ttha tukmi a si ko hnga. Amah tha tthawn tertu chin asi hnga.\nJoShua tu nih cun Jerikoh doh an timh lio ah Lampi ah a hmuh mi Vancungmi Vainam zuh cia in a dir mi pa kha, a lang in zoh ko lo in a va komh i, "Kan ral maw na si, kan hawi dah?" a va ti tikah Vanmi nih "Nan ral ka si lo Isreal mi nan Pathian nih a thlah mi ka si" a ti. Na phanat kha i phawih a ti i, Pathian nih a thlahmi Vanmi tang te ah a kun i na phanat I phawih a ti bantuk in inautat lo te-in ai phoih ca-ah Jeriko pi cu an tei ko. Pathian nih a thlahmi hna hi hman zia thiam ve hna u sih law anmah hmang in Pathian nih a kan fialmi kaltak a herhmi tete hi kaltak in iphoih ve hna uh sih law, Sehtan ral tam pi kan tei ko hnga.\nSLP: Laitlang ah Khrihfabu le Evangelist rian an ttuan tti khawh lo nak a ruang bik zeidah a si hnga?\nTTU: Faroh fanu nih bawhte Moses cawmtu ah amah nu a va auhter tik hna ah, Moses cu a hnuk in a cawm. Baibal kan rel tikah Moses kha a mah a nu nih ai lak thai lo i, a cawmtertu Faroh fanu sinah a pek than. Khrihfabu le Evangelist ttuan tti khawhlonak hna cu:\n(1) Kan ram Evangelist tampi cu, Thlarau fa cawm ding ah an kan sawm na-in a donghnak ah a kan cawmtertu Khrihfabu sinah pek tthan lo in i kal pi i fir kan hman tawn ca-ah a si. Phundang in chim ahcun "An kan ttih ca-ah kan ttuan tti khawh lo nak pakhat a si".\n(2) (Efe.6:12) ah "Kan dohmi hi minung an si lo Van le Vulei kar i a um mi Thur thlarau le amui mi chan tthawnnak an si" a ti. Evangelist cheukhat cu Pulpit cung in pumpak doh le Khrihfabu min thlur in doh le, Baibal Sianginn min thlur in doh kan hman ruang ah a si. Kanmah a kan do le a kan sawi peng mi cu len sawm kan duh hna lo bantuk khi a si.\n(3) Nathan hmang in Pathian nih David kha a sik tikah, David nih Nathan hua lo in Pathian nih a fial ti a theih ca-ah Pathian sinah ngaihthiam tu a hal i Pathian nih a ngaihthiam. Khrihfabu cheukhat cu Evangelist hna hmang in Pathian nih a cawnpiak ve hna tikah an nun remh i tim lo in nun a chimtu Evangelist kha huat in an i lak caah hin kan tuan ti khawh lo nak cu a si.\nSLP: Khrihfabu zong, Evangelist zong nek lo te-in, ai ruang te-in na chimmi cu uar a um ngai. Hi na bialehnak nih hin Khrihfabu le Evangelist ca zongah hmailei thil ttha a chuahpi lai tiah ka zumh. Biadang ah, Hlasak tikah na feel kho taktak tawn maw?\nTTU: Salm 103;1-3 kan rel tikah "Maw ka nunnak Bawipa cu thangtthat tuah, ka sining dihlak a min thiang cu thangtthat tuah u", a ti bang ka nunnak ka sining dihlak in Bawipa ka thangtthat ca-ah ka feel kho taktak ko. Nungak dawtmi kong hmanh cu pei kan feel tawn cu, zungzal Bawipa dawtnak cu chunglei nun a ngeimi nih cun feel lo khawh a si lo. Lam.16:25 kan rel tik zongah, Paul le Silas cu thonginn chungah Pathian sin thla an cam hnu ah, minung theih awk long ah si lo in Pathian an thangtthat, Pathian an thangtthat mi tu kha thongtla nih an ngeih hna tikah ttemttawn nak cikcin vialte cat lak in Pathian tthawnnak a langhnak a si.\nMinung thangtthat le conglomh duhnak ngei lo in amah Pathian tu thangtthat in hla ka sak ca-ah keimah zong ka feel i ka Pathian zong nih ka hla hmang in temtawn nak hri a chah ve tawn. Hla sak tikah mah nih sunparnak bawh loin, Bawipa tu nih sunparnak co seh ti lungput he kan sak ahcun a satu kha Bawipa nih a kan cawisan lila ko.\nSLP: Pianthar hlan le pianthar hnu hlasak ai dannak a um maw?\nTTU: (1). Ka pianthar hlan ahcun Hla ka sak lai ah raltthatnak ah Zuu tlawmpal ka ding ta.Ka pianthar hnu bel ah cun ka raltthatnak hi Pathian pekmi Thiang Thlarau tu a si cang, ritnak man zuu a si ti lo.\n(2). Kapian thar hlan ah cun hla kasak tik ah aw that le mi uar ding ah kai zuam. Ka pianthar hnu ah cun ka sak mi hla Pathian nih a hman khawhnak hnga Thiang Thlarau sawm in thla ka cam.\n(3). Ka pianthar hlan ah cun ka aw kha Tepphel ah an khumh i Tepphel a rawh tik ah a rawk ve ko. Ka pianthar hnu ah cun a rawk kho mi Tepphel ah si ti lo in a rawk kho ti lo mi Minung lungthin chung ah Pathian Thlarau nih a khumh cang.\n(4). Ka pianthar hlan ah cun laksawng hmu ding in hla sak kai zuam, laksawng ka hmuh tik ah ka rak i lawm. Ka pianthar hnu ah cun vulei laksawng ruah chan in si ti lo in Pathian nih ka sakmi ka hla hmang in taksa, thinlung, thlarau in dam lo mi hna damnak a pek mi hna ka hmuh tikah, vulei sui le ngun nih a cawk khawh lo mi lawmhnak ka ngei cang, Amen.\nSLP: Laimi caah Sia herh bia cah na duhmi\nTTU: (1). Pathian hla hi cawisang u sih, hlawrh u sih, Vulei lovesong nak in duh deuh u sih.\n(2). Pathian hla tampi an kan phuah piak khawhnak hnga thlacam in a phuah kho mi tete thazang pe hna u sih.\n(3). Kan Laiholh hi uar u sih, zahpi hlah u sih. Kan unau Mizo cu zei bantuk mi he an i um i zei ram an phak zong ah an fa le an holh an thiam ter mi\nhna khi i cawn awk a tlak ka ti.\n(4). Chungkhar le Khrihfabu ah Laiholh hmang hna u sih.\n(5). Kan miphun a dirhkamhtu le kan holh a dirhkamhtu kan ca hi thiam dih hna u sih,\n(6). Kan Laica in ca i kua hna u sih, Lai Baibal rel i zuam peng hna u sih.\n(7). Number 6:6 ah Nazir mi caah zulh ding phung Pathian nih a pek mi hna lak ah, Ruak ah kal lo ding a ti, Samson kha Pathian thim mi Nazir mi a si\nna in Nazir mi nih ral rin ding Saruak kha ral ring lo in amah nih a thah cia mi Chiandeih ruak ah a kal i, khuaithlar a va ei ca-ah a poi loh ti mi\nsual hmete nih, Sual ngan deuh ramdang nu Timnah nu in Gaza khua hlawhhlang nu in a donghnak a ral a si mi Philistin nu Dellilah tiang ai\nduh i a thih phahnak a si. Thil hmete ah kan ruah mi a poi loh kan ti tawn mi Beer, Zuu, Phe, kuak, khaini, sahdah hna hi duh sah duhsah te in kan mi phun muichianak ram ah le thanchiatnak le sifahnak ram ah a kan hruai tu a si ca-ah tawng ti loin hlonh dih cang hna u sih, ti te hi bia cah ka duh ve.\nSLP: Laimp4 kongah ruahnak cheuh na kan duhmi?\nTTU: Laimp4 nan kan tuahpiakmi cu kai lawm taktak ti hlei in chim ding ka ngei ti lo. Laihla vialte khumh dih hna u law techin fapar chan tiang rothil a si lai. Bawipa nih a van thluachuah le lei thluachuah tampi in pe ko hna seh.\nSLP: Caan pek in bia na kan ruah khawh caah kan I lawm.\nTTU: Keimah kai lawm deuh.\nPosted by L.VanBlian_blogpost.com at 11:50 AM


Hong Kong Khuapi Buainak Nih Tuluk Le Hong Kong Khuahlum Kar Buainak A Chuahpi – THE CHINLAND POST\nThe Chinland Post – Online |2019 November 19| Ni 130 leng a buai cangmi Hong Kong khuapi cu tuni tiang daih lei nakin nikhat hnu nikhat zual lei a panh chin lengmang. Lamzawh in duhlonak langhtertu nih an halmi phun (5) chung in phun khat lawng tlinter a si rih caah, zapi thinhunnak cu a zual chin lengmang. Thin hun tuk lungsivang in Hong Kong khuapi ah a ummi Tuluk pawl cu khuachung minung hna nih hmuitinh in ral ah an ser hna.\nDuhlonak langhter caan paoh ah Tuluk lei nih ngeihmi Bank le dawr pawl hna cu lung in cheh piak in an hrawh piak peng hna. Cucaah, Tuluk lei company tampi cu khar an si i khuachung zong an chuahtak len cang hna.\nHong Kong ah ummi Bank of China cu duhlonak langhtertu nih an hrawhpiak hna\nTukum October thla lio khan Tuluk ram cozah nih ngeihmi Media CCTV ah President Xi Jingping nih cun “Mizei an si ah Tuluk ram rawhnak chuahter a timtu paoh cu an pumsa hrawh dih i an ruh vialte zong leiphut ah kan canter dih hna lai” tiah fak nawn in a rak chim. Xi Jingping nih hiti a chim lioah hin khuazei mi le khawika minung cu a chim lo nain atu lio ah Tuluk cozah a doh cemtu cu Hong Kong minung an si.\nTuluk President Xi Jingping\nHong Kong Free Press nih cithlatnak a tuahmi ah Hong Kong khuapi sianghleiruun a kaimi siangngakchia hna chung in zatuak 76% cu Tuluk lei in a van kaimi an si. November 12 ni khan duhlonak a langhtertu hna nih cun sianginn pawngkam deuh ah i hmuitinh in buainak an chuahpi. Sianghleiruun tampi cu lakhruak in khar an si cang i Tuluk lei in a rak kaimi siangngakchia tampi zong nih Hong Kong an chuahtak. Cheukhat sianghleiruun cu Online in cacawn mi zong an um i a cheu cu buainak a daih deuh tik paohah hun than te ding an ti.\nUniversity of Hong Kong Campus chung buainak\nAtu lio Hong Kong khua duhlonak a langhtertu nih an tih cemmi cu People’s Liberation Army (PLA) pawl an van i rawlh sual lai ti hi a si. PLA ralkap hi Hong Kong minung an si lo, Tuluk lei in van thlahmi ralkap pawl lawngte an si (An lahkhah cu Hong Kong khuapi cozah nih an pek hna). Tuluk cozah pi nih nawl a pek sual hna ahcun Hong Kong khuapi ah thisen tampi a luang khomi zong a si.\nHong Kong khuapi cu ram pakhat dirhmun in a dir bal lo. Tuluk ram i khua pakhat bantuk a si. British (UK) nih 1842 kum in an rak pen hna i kum 150 leng a rak pennak khua a si. British nih (nai te) 1997 lawng khan Tuluk sinah ap thanmi khua a si. Hiti a rak ap than lio ah hin British le Tuluk cozah nih biakamnak an ngeihmi a rak um. Cucu Hong Kong khuapi hi 2047 kum tiang;\n• A zalenmi khuapi a si lai, Tuluk he ram khat sinak aa hrawm lai nain uknak phung bel aa dang ve lai (one country, two systems)\n• Tuluk cozah nih ramleng vuanci le humhimnak lei vuanci dah ti lo Hong Kong kongah zeihmanh aa thlak lai lo\nHong Kong minung nih hin zeitik hmanhah Tuluk kan si tiah an i ti duh lo. ‘Hongkonger’ kan si an ti i an hmanmi holh zong ‘Cantonese’ a si. Tuluk ram mi pawl cu ‘Mainland China’ tiah auh an si i ‘Mandarin’ holh an hmang ve.\nA luancia June 9 ni khan duhlonak langhter thok a si cang i nichiarte in duhlonak langhter ngai cu a si lo. Friday, Sat le Sunday tiin zarh khat ah nithum deuh hi duhlonak an langhter tawn. Duhlonak a langhtertu ah siangngakchia an tam bik, atu sianghleiruun tampi zong khar an si cang caah a luancia November 12 thok khan tuni tiang cu nichiar deuh in duhlonak an langhter cang.+++\nHong Kong khuapi buainak cu mah ka hin tam deuh in relchap khawh a si\nPrevious Daih Lei Panh Loin A Zual Cuahmahmi Hong Kong Khuapi Buainak\nNext Zeiruangahdah Hong Kong Minung Nih Tuluk Cozah An Zumh Khawh Hna Lo\nCOVID -19 Zohkhenhnak (How to Prevent COVID-19 to Stop Spreading)\nRalhrang Kawl Ralkap nih Matupi Peng ah an thahmi minung 7; Hmanthlak


Gaza nih Israel PM thar cu alawmpi ko nain an ruah bantuk asilo, Israel nih tu zing ah khan Gaza strip bomb an thlak than ko cang, – Kawltu Team\nTu zing suimilam 1:30am hrawng ah khan Isarel Air Forces nih Gaza strip ah bomb athlak than nak chan cu, Palestinian pawl nih ballon le thil dang mei chuah khawhnak he Israel ram chung hmun 8 ah thlak in mei akhangh ruang ah atu bantuk in Israel nih bomb athlaknak chan asi an ti.\nSouthern Israel lei ah Rocket an kah asi nain Kfar Aza a siren hi Rocket le thil dang puak mi a um ruang ah, Israel Gaza tension hi adai kho lo khi asi, N12-news report ning in IDF nih Gaza warning pek hmasa in Hamas targets 10 hmun cu bomb an thlak/puah asi tiah anti.\nIAF airstrikes nak hi Beit Lahiya & Beit Hanoun, incendiary balloons chuahnak hmun asi, tiah Israel Defense Forces@IDF In response to arson balloons launched from Gaza into Israel, we struck military compounds and a rocket launch site belonging to Hamas in Gaza.\nMithi an um lo tiah thei asi, Eshkol Regional Council area, Sha’ar HaNegev ah hna ah fakpi in mei achuak anti, IDF Chief of Staff Lt.-Gen. Aviv Kohavi le top commanders hna cu security briefing an ngei, Operation Guardian of the Walls bantuk in achuak sual lai tih phan a um ngai, PM Bennett hi ruah bantuk asi lo pa ral tha arak si ve taktak ko hih, PM hlun Benjamin Netan Jahu bantuk in pa ral tha asi le si lo cu kan thei te lai cu.\n← URO 2020-Christina Ronaldo nih record thar angeih than cang, zei bantuk record hna dah a ngei?\nZRA ralkap hna nih Tidim khua chung ah PDF camp an hrawh piak than hawi apoi ngai, →


Mission – Page 2 – CBCUSA\nNizan October 13,2013 ah Chicago Chin Baptist Church(CCBC) ah Indianapolis in ICBM Revival team a kal mi hna aiawh in thawng kan thanh ve hna. Indianapolis ah hin CBCUSA chungtel Khrihfabu 6 kan um i pa hnih hna cu an i relrem thiam deuh lo caah Khrihfabu pali (ICBC,CEBC,ZCC le CCC) chungin mino 14 le…\nAtu lio hrawng CBCUSA ram chung i kan ca lutmi le chuakmi pawl cu thawngtha lawngte an si ko.Kan Bawipa Pathian nih thangthatnak vialte le sunparnak vialte cu co dih ko hna seh. Amen. Ca reltu vialte lungthin chung zongah nuamhnak in nan rak khat cio theu lai dah ka ti.Zeiruang ko ah dah asi…\nICBM Missionaries Training cu hlunghlai taktak in Nov. 21- 30, 2015 ni ah Hakha khua HBC hmun ah kan tuah. Paletwa in 34, Kanpalet in 24, Mindat in 5 le Gangaw in 4 an ra kho. ICBM a silo mi missionary 4 nih anmah TA in le Shimi tlang in pastor 2 nih an kan…\nICBM FIELD chung Lungkhai khua ah biakinn thar pakhat sak an lim cang. Zumtu hna thlacamnak cu Pathian nih an kan leh lengmang ko. Kan sin ah Thlarau Thiang in aa phuang zungzal ko. Kan tha nuam ko hna usih.\nCCOC Second Round kan rak timi kha International Chin Baptist Mission (ICBM) tiah kan thlennak kong cu thawng kan thanh cang hna. A cheu khat caah cun CCOC ti hi kan thinlung ah a cam tuk cangmi a si caah, a min thlen hi nan lung a fak ngai lai ti zong hi kan ruah…\nA Voi 6nak CBCUSA Civui Donnak Hla


Trump lawyer nih tehte langter a tim mi kongah Arizona Court Judge thil tuah mi nih US mipi a luater ngai\nUS politic ruangah thawngpang dang lei ah kan kut, mit le hnar chia kho a si lo. Trump le Biden nih vawlei an hninh lio a si caah Trump le Joe Biden kongah thawngpang thar mi cu Arizona Court nih Trump lawyer tehte langte a tim mi kongah a lehnak hi a si\nNili Ni/Thursday ah Trump campaign lawyer, nih Tehte/EVIDENCE” langter a tim mi cu, Arizona Judge nih a cohlan piak duh lo.\nTrump campaign lawyer Kory langhofer nih online forms ah CAPTCHA technology ah thil dik lo a um mi langter a tim mi cu, Arizona Court nih zumtlak a si lo tiah a cohlan piak duh lo tiah source nih a langter. Arizona hi kut bak in vote rel than lio a si.\nArizona Republican State Attorney general Mark Brnovich nih Fox Bussiness Network Wednesday ah zeihman thil dik lo mi le hlennak a um lo. Vote thleng khawhnak ding caah thil thalo le hlennak a um an ti mi cu zeihman a um lo tiah a chim\nOfficial Audit, Arizona Counties ah vote rel thannak tampi an ngei cang. Voter fraud kan hmuh lo tiah an langter. 15 Arizona countieslakah 8 Maricopa he counting result an ngei lio a si i,\nOfficial nih an langter ning a cun thil dik lo le hlennak zeihman a um lo tiah an langter/ found no discrepancies” tiin. The Cybersecurity & Infrastructure Security Agency and the Election Infrastructure Government Coordinating Council le\nthe Department of Homeland Security nih tu kum 2020 Presidential Election hi American History ah zumtlak bik le zeihman thil dik lo le hlennak a um lo tiah press statement in US mipi sin ah thawngthanhnak an tuah. Source-RTK\nBe the first to comment on "Trump lawyer nih tehte langter a tim mi kongah Arizona Court Judge thil tuah mi nih US mipi a luater ngai"


Kalaymyo Ah Uico Ralhrang 60 Hrawng Nih RPG An I Phurh I Ramtang Lei An Panh - Chin Eleven News\nKalaymyo Ah Uico Ralhrang 60 Hrawng Nih RPG An I Phurh I Ramtang Lei An Panh\nKalaymyo mipi le hriamtlai pawl ralrin taktak a herh ko khah. Kalay myo စည်ပင်ကြီးleiah Min Aung Hlaing uico ralhrang minung 60 hrawng nih RPG an phurh imyohlah neemi 5 lei ah an kal hna tiah theih a si. Khoika an panh lai tiah kan thei kho lo. Myohlah an lonh ka a si tiah an chim.\nKalaymyo cu ralhrang thazaang tunai hrawng te hmanh ah tampi an chap tiah theih a si. motor in an ra ngam tilo caah vanlawng in an chek thluahmah hna tiah mit hmutu nih a chim. Kalay airport ah ralhrang pawl an chek hna lio cu mithmutu hna nih an chim. Kalay mipi si hna seh PDF le CDF ralring chin lengmang a hau ko cang.Crd..A Peng\nThawngdang: A poituk tipin cun chim ding a um lo. PDF kan pasaltha hna minung 8 bak uico hrang nih an tlaih tiah theih a si. Mah an tlaih mi hna hi an dothlat tikah dalaan ruangah a si ko lai tiah an zumh. An 8 ning in voi khat ah an tlaih hna i hikongah hin a thli in dalaan nih an report hna caah a si ko lai tiah an chim.\nLung A Fak Tuk Ee: Uico Ralhrang Nih PDF Pasaltha Minung 8 An Tlaih Hna, An Thah Dih Ko Hna Lai\nBreaking News: Falam Palek Nupawl Le SAC Ralhrang Nupi Le Cu Raltuk An Cawn Ter Hna, Cunglei Nih Nawl Pek Mi A Si Tiah An Pu Le Nih An Chim


Coronavirus Kong Ah President Trump Nih Mipi Sin Ah Thanhnak Abiapi Taktakmi A Tuah Than Cang – Chin World News Evening\nCoronavirus Kong Ah President Trump Nih Mipi Sin Ah Thanhnak Abiapi Taktakmi A Tuah Than Cang\nMay 1, 2020 Salai Van World News\nAdmin||01 Biangreithlep 5-2020||Coronavirus ruang ah US chawlehthalnak tampi a hnursuan cang. Hi kong ah President Trump zong a kenkip in turhkhawnh a tong lengmang cang. Cu kong he pehtlai in President Trump nih ramchung ah zawtnak hneksaknak cu biatakte in kalpi a timh. A chimmi cu nikhat ah minung 5 million bak hneksak an si cang lai. Hi hneksaknak nih hin chawlehthalnak hun ṭhannak kong ah tampi a ṭhathnem lai tiah a chim.\nHi hneksaknak nih hin zei buainak le hnahnawhnak hmanh a chuahpi ai lo. Hneksak a herhmi paoh cu hneksak an si cang lai tiah President Trump nih a chim. Trump nih a Twitter ah a ṭialmi cu vawleicung ramdang vialte nak in kan tuahmi a ṭha deuh i hmai ah kan fong deuh. Hneksaknak zong tamdeuh in kan tuah. Thawngzamh media pawl nih cun soisel le thangchiat “complain” dah tilo cu an tuahmi a um loh. Zei tluk thil ṭha kan tuah hmanh ah thil ṭha kan tuahmi kong an chim loh. Thangchiat le soisel lawnglawng an thiam tiah a ṭial.\nTrump cozah nih hi bantuk in timhtuahnak an ngeihmi hi phunhnih in an kalpi lai. Cun state cio hna zong nih anmah le an i timhtuahning cio in kalpi ding in le an rianṭuannak le tuahmi cung cio ah federal cozah nih hnulei in ṭanpi ding ti a si. Khatlei in Gvernors pawl le lawmakers pawl hna zong nih a ngan a dammi hneksaknak tuah ding cu federal cozah nih nawl a peek cang hna.\nHi hneksaknak hna hi inn ah i erh chung ah tlamtlinh ding in timhtuah an si. President Trump nih a biachimnak ah a langhter pengmi cu hi zawtnak nih a chuah pimi thinphannak le harnak hna ruang ah hin rampi chawlehthalnak faaktuk in hna a hnawh sual lai ti hi a si. A si khawhchung in zawtnak zong dohpah bu in rampi chawlehthalnak hi humhim a timhmi cu a si. Ref: ABC News\nThawngpang Ṭha Taktak A Si Sibawi Pakhat Nih Corona Virus Sii Kong Fiang Tein A Chim\nCoronavirus Kong Ah Myanmar Cozah Le Tlangcung Hriamtlaiphu Pawl Cawlcanghning Theih Aherh Taktak


KAN CHUNGKHAT CHIMCIO HNA USIH, THANHNAK AN TUAH – The Chinlung Post\nKAN CHUNGKHAT CHIMCIO HNA USIH, THANHNAK AN TUAH\nThawngpang thanhnak tuah cio hna usih. Mipi humhhimtu CNO/CNDF nih Chinmi vialte sin ah thanhnak an tuah. Kan chungkhat cingla vialte thanhnak tuah cio hna usih. CNO/CNDF nih thanhnak an tuah mi cu Falam peng chung, Weibula, Var le Pamunchaung khua pawngkap hrawnghrang ah ahohmanh kal um lo dingin thanhnak an tuah. Hi hmun le hma langhtermi ah khual zong tlawn lo dingin ralrinnak an tuah.\nHi konghe pehtlaiin Tuzing ah Falam peng Locom khua ah ralhrang kawlralkap le Mipi rungvengtu ralkap hna karlak ah kahdohnak a chuak tiah khuami nih an chim. Locom khua ah hin ralhrang kawlralkap minung 50 hrawnghrang hna cu nizan June 28 ah khan an rak phan i, Sianginn ah an um. Cu ruangah khuami tthenkhat hna cu khua an chuahtaak tiah theih a si.\nTuzing suimilam pariat hrawnghrang ah Locom khua ah i kahdohnak a chuak tiah thanhnak khuami an chim hnu tlawmpal ah CNO/CNDF nih thanhnak an tuah hi a si. Tuzing Locom khua kahdohnak konghe pehtlaiin thawngpang a linhsat lio asi caah fiang tein thawngpang theih khawh asi rih lo. Cu caah CNO/CNDF nih thanhnak an tuah bantukin chungkhat vialte a cunglei langhter hmun hma ah kal lo dingin thawng i thanh cio hna usih.\nThawngpang dang:Ralhrang Chuahmi Thilri Pawl Cawk Lo Ding Le Zuar Lo Dingin TNLA Nih Nawl A Chuah.Ta’ang National Libration Army (TNLA) nih an ukmi hmunhma chungah ralhrang nih an chuahmi le anmah he aa pehtlaimi thilri poah cu June thla dih cun cawk lo ding le zuar ti lo dingin nawl a chuah i a zul lomi cu fak piin dantat a si lai tiah a thanhchih. Hi nawl chuahmi ca hi June 15 ah khan Ta’ang holh in an chuah i peng le khua hruaitu hna sinah meeting auh in an theihter dih cang hna. Kannih cu June 28 ah hi ca hi kan hmuh tiah Kuatkhai (ကွတ်ခိုင်မြို့) khuapi chung a ummi hna nih an chim. Cawk/hman lo dingin khammi hna cu Beer, kuak, Coffee, Teamix, letphetchoh, ti-thlum (အချိုရည်) Mirang vawlei (ဘိလပ်မြေ), Sahpiat, cawhnuk, a dangdang le khualtlawng mawtaw (အမြန်ယာဉ်လိုင်း) cheukhat an si.\nBeer ah cun Myanmar le Dagon an i tel. Kuak ah Red Ruby le Premium Gold an i tel fawn. Khualtlawng mawtaw ah Bandulah (ဗန္ဓုလ) Shwee Mann Thu (ရွှေမန်းသူ) Than Myan Thu (သန်မြန်သူ) le Parami (ပါရမီလိုင်း) hna an i tel fawn. Hi nawlchuahmi a zul lomi cu ralrin pek an si lai i cu zong i a zulh duh hlei lo ahcun dantat a si lai tiah TNLA nih cun a thanh. Hi TNLA nawlchuahmi cu Ta’ang mipi zong nih an lungtling ngai i zulh kan i zuam lai tiah an chim. kum 40 drawing a simi pa pakhat lebang nih cun “Covid he i bawm in mipi an kan thah cuahmah. MAH rawhnak ding a si ahcun tuah a herhmi poah kan tuah ko lai” tiah a chim. Thil zuartu hna zong nih dothlennak tuah lioah ahcun a herhning poah in kan cawlcang cio lai, kan lak ciami te hi kan zuar dih cun a dang cu kan zuar ti lai lo, TNLA nih nawl a chuahmi hi kan zulh ko lai tiah an chim.\nA BIAPITUK MI THAWNGTHANHNAK CNDF NIH AN THANH, CHUNGKHAT CHIM CIO HNA USIH\nRALKAP CHUNG BUAINAK, ANMAH KARLAK HLATHLAI NAK


RUSSIA AA SUM KHO TILO, US ZONG FAKTUK IN ATTHUAT CANG – The Chinlung Post\nJanuary 19, 2021 admin World News 0\nRussia nih vawleipi cu hmaichia in atuah cang hna. Caan zeimawzat chung Russia cozah adohtu Alexei Navalny cu Tur in thah an timh i, damtein a um hnu ah Russia ah akir tthan i, Russia cozah nih an tleih colh. Hi an tleihnak ruangah vawlei pi nih Russia cu fak an tthuat. Asinain Russia nih fiang ko in lehnak atuah colh hna. Alexei Navalny tleih asinak kongah atanglei bangin an langhter.\nRussia cozah thiltuah mi cungah US siseh Europe ram hna nih biatak tein sual an phawt i, rianrang in chuahter dingin an duhnak an langhter. Asinain Russia cozah nih atimi cu kan ramchung buainak kongah ahohmanh i thlak hlah uh tiah ramdang pawl hna cu a hro hna. US secretary of state Mike Pompeo nih atimi cu Russia ram hruaitu hna nih hin President Vladimir Putin le a hruaimi cozah asoiseltu hna cu an ci hmih an timh hna.\nCun Navalny hi thlah colh uh tiah a chim. US President elect Joe Biden nih, national security adviser ah a thimmi Jake Sullivan zong nih atimi cu Navalny cungah Russia cozah cawlcanghnak hi human rights phungkalh lawng siloin Russia mipi hna tukdohnak asi tiah a chim ve. Navalny chuah colh dingah France le Italy cun UK le EU member ramdang hna le European Council president hna zong nih an duhnak an langhter cio.\nAlexei Navalny cu Tur in thah an timh i, Tur an pek. Germany ah aa thlop i, Zarhpini ah khan Russia ah akir tthan. Asinain a phak bak in Moscow i, Sheremetyevo Airport ah police hna nih an tleih colh. Russia Prison service nih atimi cu cozah dohtu hruaitu nih hin voitampi phung akalh cang i, Nikum December ni 29 thok khan tleihnak nawl ngeih asi cang tiah a chim. Navalny cu biaceihzung nih biachahnak atuah hlan cu hren asi lai ti asi.\nCu lawng siloin Russia Prosecutor hna nih an ti tthan mi cu Navalny hi a dirhmi Foundation, Anti-Corruption Foundation le Charity dangdang caah tangka an hmuhmi zong amah pumpak caah ahman tiah case an tuahpiak rih. Navalny cu nikum August 20 ah khan Seberia in Moscow panh in vanlong acuan lio ah lungfim loin a um i, Seberia sizung ah nihnih zohkhanh asi hnu ah Berlin, Germany ah kalpi asi.\nEuropean Expert hna nih an timi cu Navalny hi Tur phunkhat asimi Novichok nerve agent an pek tiah an chim. Asinain Russia nih cun ahman lomi asi tiah an ti lawng siloin tehte rak langhter uh tiah Germany official hna cu Russia nih an ti hna. Cun Germany kalpi asi hlan ah hin ataksa ah Tur nehnang pakhat hmanh a um lo tiah an ti rih. Thlop dam asi hnu ah Navalny nih tleih asi hlan ah hin kan ram ah ka kir cang lai tiah a rak chim cang.\nTUKSUM BAK ASI KO CANG, MINUNG TAMTUK AN NUNNAK ALIAM CANG


FINAL AH NEYMAR AN BAR KHAWH MI ASI CANG ADIRHMUN FIANG LO – The Chinlung Post\nNeymar cu UCL final ah a chuih lai maw chuih lai lo timi theih asi rih lo. Aruang cu phung abuar caah a dirhmun kong zeihmanh a fiang rih lo. Vanchiat ahcun a chuih kho lomi asi i, vanthat ahcun a chuih khomi asi. Adirhmun fiangin theih asi rih lo. Theihcia bangin PSG cu UEFA Champions League ah final an lut.\nNeymar thawngin PSG cu an vun tthangcho ngaingai i, atu final dirhmun an phak khawhnak zong hi Neymar thawngin ti usihlaw kan palh tuk lai lo dah. Acawlcangh ning zoh tikah attha bik ko ti khawh asi. Acunglei ah langhter cang bangin Neymar cu final ah a chuih lo kho men tiah an chim.\nHi konghe pehtlaiin The Sun thawngzamhnak nih alanghter ning ahcun PSG le RB Leipzig an chuih lio ah PSG nih 3-0 in teinak an hmuh. Teinak an hmuh hnu ah Neymar le RB Leipzig defender Marcel Halstenberg cu an angki an i thleng. Angki thlen konghe pehtlaiin thawngzamhnak thatein zulhphung an rak tuah cang ti asi.\nTuthla hramthok ah zulhphung an rak tuahmi ah Bawlung a chuihmi vialte hna nih tulio zawtnak konghe pehtlaiin ahohmanh nan angki nan i thleng lai lo, Angki thlen hi nan i sum bak lai tiah thanhnak an rak tuah cang. Asinain tutan ah Neymar cu angki an i thleng.\nPhung le lam an tuahmi ahcun Neymar hi phungkalh in a um ruangah UEFA nih dantatnak an pek lai maw pe lai lo timi theih asi rih lo. Dantatnak an pek a si ahcun UEFA Champions League final ah Neymar cu a chuih lo kho mi asi tiah an chim.\nChampions League chuih an thok hnu ahhin Neymar cu a cawlcangh attha ngaingai mi asi. Atlanta he Quater final an rak chuih lio zongah Neymar cu Man of The Match ah thimmi a si. Neymar cu a team caah cun abiapi taktak mi asi i, kum 28 te lawng asi rih. Tutan ah chuih lo dingin an kham taktak asi ahcun PSG caah cun vanchiat ngaingai asi lai.


Malaysia Um Chin Ralzaam Pa Vun Khan Cu A Um Nak Inn Ah A Ruak In Char A Si — Salai Ephraim Thawngpang\nMalaysia Um Chin Ralzaam Pa Vun Khan Cu A Um Nak Inn Ah A Ruak In Char A Si\nTuchun Oct 11.10.2020 ni ah Malaysia ram um Chin miphun hna lak in Pa tling ruat pakhat cu char a si tiah kan theih.hi konghe pehtlai in thawngpang kan theih nak ah cun Malaysia ram ah hlawhfa rian t’uan in khua a sa mi Mualben khua mi Pu Thuk Za Kham le Pi Gin Hau Niang hna i an fa pa Joseph Vun Khan Pau cu tuchun Oct 11.10.2020 ah a um nak Malaysia ram chung Kuchai Lama khua i a um nak inn chungah a ruak in char a si tiah kan theih.\nPa Joseph Vun Khan Pau hi Malaysia ram ah kum/thla zei can dah a um ti mi fiang in theih a si lo pin ah a tutan ah a thih nak hi a ruang theih khawh a si rih loh.a ruak hi t’uanvo neitu hna nih tawlrel cuahmah a si pin ah zeitik ah dah a ruak vui a si lai i, khua zei thlan ah dah vui a si lai ti mi theih a si.a mah belte Pa Joseph Vun Khan Pau hi Malaysia,ZAM/ ZSM Community members chungtel tling pakhat a si tiah kan theih.\nRelchap: By.Sang Hre; CDF – Thantlang le kan unau Mara pa a thi mi kong ah ka ruah ning: CDF – Thantlang hi Chinram chung ah Mindat dah ti lo cu ral a tu bik an si. Mit ku cim lo in an um. Thil hmanh thlen awk ngei loin hmaisem le kik lak ramtang ah khua an sa. Paw khim loin caan tampi an um. An harnak hi chim cawk ding a si lo. Miphun an dawt tuk ca ah khin fapa fangkhat le fa nu fangkhat te lawng an si ko bu hmanh ah chungkhar zoh loin ralhrang do ah an i thawh ko. An palhnak a tam pi ko lai. Ral he an i kah tikah an mahnak in hriamnam a tha deuh mi he an i kap. Cu tikah, tihphannak in an khat dih. A cheu cu PTSD (Post-Traumatic Stress Disorder) tiang an ngah cang. Zaan hmanh ah hngilh kho loin a lau peng mi an um cang ti kan theih.\nRalkap bomb thawng le meithal thawng tang i khua an sak caah a si. Mah bu he riantuan cu an fawi hrim lo. Vawilei pi nih zoh mi an si. An thil tuah mi 100 lak ah pakhat te a chiatnak lak riangmang i mitha lo bantuk dadeng in CDF – Thantlang phu pi hmuh i timh hi tlamtlin lo ngai ngai pakhat a si. CDF – Mara, CDF -Thantlang le Chinram CDF phu vialte kan HEROES le HEROINE taktak an si dih. Kan unau Mara pa a thih mi kong ah tuanvo an lak i an kherhlai cuahmah ti thawng kan theih. Kan i lawm tuk. Palh sualnak a um mi zong raltha tein kan palh ko tiah an kan ti piak ko lai ka zumh.\nAruang – vawilei cungah ral tei lawng khi pa raltha ah ruah le hmuh an si lo. Ram hruaitu le uktu hna nih palhnak an tuah tikah “Kan palh ko” an ti mi biafang tawi te nih khin miphun a dam ter tu bik an rak si tawn. Cun, mi raltha taktak an si tiah vawilei pi nih auh thai an si beh. CDF – Thantlang cu kan mi raltha nan si. Nan hlethlainak a dih tik zongah raltha tein kan dir piak ko uh. Chin miphun chungah mi raltha taktak hi kutcang rel khim hmanh an si lo kho. Ni hin ni tiang kan miphun upa tam pi hna nih an palhnak kha an thuh peng. Ral tha tein an chim ngam lo. Cu vialte cu CDF – Thantlang nih cun kal tak in ralhrang mithat lainawn ralkap hmanh a do ngamtu kan pa raltha le nu raltha nan sinak kha nan langhter lai ding cu 100% zumhnak ka ngei.\nMara communities lei kam zong nih CDF – Thantlang nih Mara miphun cungah zomhteih le thlanglamhnak an ngei caah an thah ti mi lungput le ruahnak hi nan ngei lo ding mi a biapi tuk. Mara pa a si caah an thah mi a si hrimhrim lo. Mara a si caah an thah tiin ruahnak nan i lak palh sual lo ding zong kan in nawl duh ko hna. Revolution caan lio ahcun miphun tampi nih an ton ko. Kachin siseh- Karen siseh an ton ve ko. A cang sual theo mi a si ko. Statement nan chuah hlan ah CDF – Thantlang lei upa hna he zong chonh biaruahnak tuah kho ta uh law a tha tuk ko hnga. Online in nan statement chuah mi tete kan rel ah a rel a nuam lo tuk. Statement chuah i warning pek hi miphun pakhat dirhmun sinak caah a tha hrim lo mi a si.\nKan Chinram kan damlonak bik hi zei kan ton paoh ah peng le tlang rumro in kan i kawih chih tawn caah a si. Ramleng a phan cang – mifim nih pen cang mi le uk cuahmah mi ram hna ah a phan cang mi le communities hmanh a dirh ve cang mi nih hin cu zohchun awktlak deuh in statement hi kan chuak piak uh law miphun a puitling taktak mi lungthin a ngei mi sinak khi langhter kho uh law – kan Chin miphun zawtnak zong a dam chinter kho tu si hram uh law zei tluk in dek kan i nuamh cio le kan in upat cio hna ning a si hnga mu. Miphun ah unau kan si. Aho forhnak le fialnak thawng hmanh in unau kan sinak kha i hnursuang hlah seh! Nan ngeihchiahnak ah kan ngei chia ve. Kan i tuar pi hna. Kan lung a nuam hrim ve lo. Miphun hmete kan si hi pakhat cio i philh bak hna hlah uh sih.\nMandalay Peng Chungah A Deu Meithal Le Uniform Ai Hruk Mi Dalaan An Um Caah Ralrin Ding →\n← Kalaymyo Khuapi Um Ralhrang Rualchan Pawl Cu Vanlawng In An Thiar Cuahmah Hna


Dr.sasa team nih Dr.Sasa biathli vialte an von phuan dih ne ai – Chin World News Evening\nChin ramkulh, NLD Party nih teinak a hmuhnak hnga caah Central NLD nih palai a hmanmi pakhat Dr. Sasa cu,“Central NLD nih tukum thimnak ah NLD nih teinak a co ahcun, Acozah thar ah dirhmun sang, sinak sang pek dingin a tawlrel cuahmah,”tiah Dr.Sasa Team nih cathanh a chuah.\nDr. Sasa team hna nih mipi sinah thlacamnak in bawmhhalnak le sawmnak an tuah. A pakhatnak an chimmi cu,“Acozah thar caah Dr.Sasa cu sinak dirhmun sang pek dingin a tawlrel cuahmah lio a si. Asinain, Dr. Sasa nih hmailei caah Pathian khuakhanmi ṭha tein a fian khawhnak hnga thlacamnak in bawm hna usih.\n“Cun, Dr.Sasa a thaisung nu cu tukum dongh leiah naute ngei ding a si. Health & Hope in a rianṭuannak zong peh cuahmah a si i November 8, 2020 ah rampi thimnak ah tluang tein teinak an hmuh khawhnak hnga thlacamnak kan bawm uh,”tiah Dr.Sasa Team nih sawmnak an tuah.\nA Poi ko-Hakha Cawbuk sang khuabawi a rian in kan phuah piak uh an ti cang-VIDEO


Tutan USA avoi thumnak stimulus check a ngah dingmi senate I an chuahpi mi bill chungah minung pakhat nih kum khat ah US$ 75000 in a tanglei a hmuhmi nih US$1400 full in an ngah lai. – Hakha Cherry\nAvoi Thumnak Stimulus Check :President Joe Biden nih Coronavirus ruangah harnak a tongmi hna caah bawmhnak, $1.9 trillion coronavirus relief package bill an remh thanmi version cu tu zanlei ah senate nih vote an thlak cang lai, Senate ah democrats le Republican nih vote 50 veve an thlak I an itluk ahcun Vice President Harris vote in biachahnak an tuah lai. Senate nih an fehter mi bill cu House ah an kalpi than lai i, House nih an cohlan hnu ah President Biden nih minthut lai i fehter a si lai. House I an kalpi thannak aruang cu House ah an rak pass cangmi kha Senate I an chuahpi hlan ah an remh thanmi tete a um caah a si. Mah cu House ah va kalpi i fehternak tuah than a hauh caah a si.\nMarch15 ah hin Federal cozah nih rian ngei lomi hna bawmhnak a pekmi zarh khat i, $300 pekmi kha a dih cang lai caah Democrats pawl nih March 15 tiang ahcun bawmhnak hi an fehter hrimhrim ahau. Cucaah avoi thumnak cozah bawmhnak cu March thla dih hlan ahcun ngah a si lai tiah zumh a si.\nNan ngahmi chung in CDC caah a tlawm bik, $200 cio cu thawh i zuam cio te ulaw tha tuk hnga.Credit-Salai Lairamthang


MAH: Asean palai cu Suu Kyi party member pawl tonnak nawl ka pek ko lai | The Chin Express\nMAH: Asean palai cu Suu Kyi party member pawl tonnak nawl ka pek ko lai\nChinmi ting 1 dengmang ralzaam a kan can tertu le Thantlang telh in Chin state khua tampi ah inn a thong leng a kan duah piaktu sachia Myanmar ralkap bawizik Min Aung Hlaing nih, “Asean palai cu Suu Kyi party NLD member pawl tonnak nawl ka pek ko lai ati,” tiah Cambodia Prime Minister Hun Sen nih a chim.\nAsean chairman thar a simi Cambodia PM Hun Sen cu January thla ah Myanmar khualipi Naypyitaw ah a tlawng i sachia Min Aung Hlaing he tonbiaruahnak an ngei.\nA kir hnu January 26 zongah video call in meeting an tuah ṭhan.\n“Min Aung Hlaing nih cun NLD member tonnak nawl ka pek lai ti lawng a chim i NLD member chungin aho te pawl dah ton khawh an si lai timi tiang cu a chim lo,” tiah video meeting a kai vemi PM Hun Sen tapeh Kao Kim Hourn nih a chim.\n“Min Aung Hlaing le kan Prime Minister video meeting an tuah lio ah, Min Aung Hlaing nih Asean palai cu NLD upa pawl he ka tonter ko lai ati nain aho te pawl dah an si lai timi cu kan hngal rih lo,” ati.\nMah kong thawngfiang deuh hal dingin Reuters media nih sachia ralkap cozah biachimtu Zaw Min Tun an chawnh nain a tlai duh lo.\n‘Asean’ cu Asia Nichuahthlanglei Ram 10;\nMyanmar kawmh a si.\nAcunglei langhtermi Asean chungtel ram pawl nihhin, “Asean chungtel a simi Myanmar ram daihnak ding ahcun ralkap lawng ton loin uknak chuhmi Suu Kyi te lei zong ton ve an hau…,” an ti pengmi asi.\nNi kum ahkhan, kaphnih (ralkap le Suu Kyi te lei) tong dingin Myanmar ah Asean palai kan thlah lai…, an rak ti cang nain sachia Min Aung Hlaing nih Suu Kyi nan tong kho lo a rak ti hna caah mah lio Asean palai simi Brunei Ramdang Vuanci changtu cu Myanmar a tlawng thai lo.\nCambodia PM Hun Sen tapeh Kao Kim Hourn nih, “Asean palai thar simi Cambodia Ramdang Vuanci Prak Sokhonn nihhin avoi 1nk Myanmar a tlawn ahcun Suu Kyi a tong kho rih men lai lo,” tiah a chim.\n“Kan i tinhmi cu kaphnih lutlai pawl he tonbiaruahnak tuah ding hi asi ko, nain voi 1nk ahcun an dihlak kan tong kho men hna lai lo. Voi tam nawn tlawn hnu lawngah ngahte men lai. Si ee…, Pi Suu Kyi kan ton khawh ve ahcun a ṭha tuk hnga ta,” ati.\nSuu Kyi cu sachia Min Aung Hlaing nih meithal hmuah in uknak a chuh hnu ah ramkhel tuah kho ti hlah seh tiin kum 150 leng thongthlak khawh dingin upadi tampi in taza a cuai. Atutiang ah a cuainak upadi 4 hrawng cu bia an chah cang i kum 4 thong an thlak cang.\nNLD party member tampi cu sachia Min Aung Hlaing nih a tlaih thongthlak dih cang hna. Adang paoh cu miphun hriamtlai phu sin le ramdang ah an zaam dih cang. Chin State Cozah Hruaitu Pu Lian Luai telh in Chin state NLD member vialte zong India ram ah an zaam dih cang hna.\nRamdang ah a zaam vemi atu lio NLD party biachimtu Nay Phone Latt nih, “Asean palai he tonbiaruahnak tuah ding kong cu kan party chungah lungtlinnak kan ngeih hmasa a herh,” tiah a chim.\nMin Aung Hlaing cu ni kum ah Asean meeting kaiter lo dingin bia an rak khiah cang. Hmai zarh hi Asean ramdang vuanci pawl meeting an tuah lai, mah zong ahcun Min Aung Hlaing cu Asean chairman thar Cambodia nih a sawm lo.\nCambodia nih kan hnu zarh ahkhan Min Aung Hlaing cu, “Hmai zarh tuah ding Asean ramdang vuanci pawl meeting ah [nangmah cu kai na ngah lo caah] Myanmar aiawhtu dingah ramkheltu a si lomi pakhat in rak kaiter,” ati.\nHmasa thawngpangTang lam in Malaysia ra Kawlrammi 16 an tlaih hoi hna\nHnu thawngpangKan hnu zarh chung lawngah Chin ralzaam 8,000 Mizoram an phan


AA Nih Chinmi Phaisa Telh In Ting 70 An Chuh Hna, Meithal In An Tlerh Hna – Myanmar Chins\nFebruary 6, 2020 Hakha Laimi MYANMAR 0\nAA Nih Chinmi Phaisa Telh In Ting 70 An Chuh Hna\nAA thiltuah ruangah Rakhaing le Chin cu Uico le meheh bantukin i ral caan kan phan te ko lai, AA nih Chinmi akan tuahto ning hi a fah zia a sang chin lengmang cang. A tu zong Chinmi Phaisa telh in ting 70 bak AA nih Meithal he an tlerh hna i an chuh hna.\nPaletwa ah Sianginn cachim pawl caah lahkha pek ding le Palik pawl caah Lahkhah ,a dihlak ting 70 cu AA ralkap nih an chuh dih hna tiah theih a si. Hi phaisa hi AA nih an theih cia mi a lo ngai tiah ruah a si. Kan ngeilo tiah kan ti nain lihhlah uh tiin meithal in ankan tlerh tiah phaisa chuh lio a tel ve mi pakhat nih a chim.\nA poi tuk mi cu, Sianginn cachim pawl lahkhah a ei mi pawl cu hi lahkhah te hi an nunnak a si ve caah vansang in an um ko tiah theih a si. Lam dang in phaisa hmuhnak kan ngei velo i hi lahkhah te hi kan pawcamnak a si caah a tucu midang docawi in ta vah a hau ko lai, Cunglei upa nihcun a tha bik in kan khan ko lai tiah an ti tiin an cbim.\nChin ram cozah biachimtu Vuanci U Soe Htet nihcun mah lam ahhin security chah deuh in chiah a hau. Cozah nih cun mah kong hi Rampumpi Cozah sinah chimh piak ti dah lo cu zeihmanh kan tuah piak khawhmi hna a um lo tiah a chim i AA hi an tih cio ko rua.\nAA nih an chuh mi phaisa pawl hi Palek lahkhah ah ting 40, Sianginn saya/ma lahkhah ah ting 25 le Sayaci lahkhah ah ting 5 tiah a dihlak ting 70 an chuh. Palatwa Siangin saya/mah pawl cu Palatwa um Chinmi deuh an asi.


Khuabawi Le Pawngkam Kilvennak – Hakha Cherry\nKhuabawi Le Pawngkam Kilvennak\nKhuate khuasa mi lawng hlah, khuapi chung khuasa mi zong pawngkam zohkhenhnak kong le saram kilvennak kong ah kan aukhuan a tlawm tuk rih. Saram lebang cu a ci mit pahmi an tlawm ti lai lo.Kan Chinram ah mu.\nTizu ngacel bel kanmah eikhim kan i humhak ti khawh a si. Furpi ah kan humhak i khuasik a phak cun kan tlaih viar t’han hna. Kanmah ca kan humhak bia. A t’ha pah ve ko. Ei lo i chiah rumro cu kan siang ve lo cu mu.\nSaram cu an lo pah cang. Tuhmawng zong kan t’hiam ngai cang hna. Lopil tlak loin kumkhua lo tuah uhsi ti zong ah kan ziate cu chuak hoi kaw kan tuah kho taktak lo. Zia hlun hloh a har an ti rua kha.\nKhuabawi hi pawngkam zohkhennak le saram kilvennak ca a biapi khun mi an si. Anmah Khuabawi nih mah bantuk lungthin an ngeih lo ahcun saram le pawngkam kilvennak tuah zong a fawi lo.Nawlngeitu dirhmun in an tuah khawhmi a tampi ca ah khuabawi kan thim tikah i fimkam deuh cang usih.\nFing le tlang, tu le hmawng, tizu le ngacel, saram le zuva kilven duhnak lungthin a ngeimi khuabawi kan herh ngai cang.Credit-Salai Thawngpi\nTrump a lungfaak ziar. Mitch McConnell cu a vun ngiar colh.\nAtu lio vulei cung i a um mi vialte hi hi hnu kum 100 ah cun ho hmanh kan um ti lai lo ti cu a fiang ngai mi asi.


Zualko:PDF Pasaltha Pakhat Uico Ralhrang Kut In A Thi Than - Chin Eleven News\nZualko:PDF Pasaltha Pakhat Uico Ralhrang Kut In A Thi Than\nKarenni ram, Loikaw kha, Mong Lone ( မိုင်းလုံး ) sangah a um mi Technological University pawngah tuni January ( 21 ) ni zing suimilam ( 11:00 am ) hrawngah hriamnam nganmi, hriamnam fami thawng a thang i in pakhat zong a kang tiah thawng theih asi.\n” Technological University pawngah in pakhat a kang. Kan ruah nak ahcun ralhrang nih an khangh mi asilai tiah kan ruah, hriamnam ngammi cu tutiang zong an thlah thluahmah k0. Ralhrang pawl nih cun meng ( 6 ) hmun hma lai in an rak kah, Ywartanshey ( ရွာတန်းရှည် ) le Mong Lone lei in meithal kah thawng cu kan theih ” tiah Karenni Deomcratic Front ( KDF ) lei biachim nak nawl a ngeimi pakhat nih Yangon Khit Thit Media ah a rak chim.\nNizan January thla ( 20 ) ni ah Biluchaung ( ဘီလူးချောင်း ) pawngah uknak chutmi ralhrang le Karenni Democratic Front ( KDF ) karlak ah kahdoh nak tlawmpal a rak um i PDF lei in ( 1 ) a khawng tiah Karenni Democratic Front ( KDF ) lei nih thawng an rak thanh.\n” Ralhrang lei nih ram an thenh ( နယ်မြေရှင်းလင်းရေး ) ruangah kan mah lei ah an rak lut sual lai ti kan phan ruangah keimah nih hlethlai nak ka vatuah lio ah ralhrang pawl nih an ka hmuh. Kan mah lei in ( 1 ) sinper in an khen. An mah lei in an kan kahmi hi a tam, kan mah lei in cun mahtluk in kan kap hnalo. Kan mah lei an khenmi lakkhawh nak ding ca lawngah kan kah hna ” tiah KDF lei tuanvo ngeitu pakhat nih a rak chim.\nSinper in an kahmi PDF pakhat cu thinphan a um ngai, meithal kuan nih a keng lei in a khen i a cuap ah kuan cu a tan ruangah khuaihlai a haulai tiah KDF sin in thawng theih asi.\nIndia Ralkap Nih CDF Hriamnam Tam Taktak Ramri Ah An Tlaih Hna


Dr. Aung Myint Thang Nih Laimi Sining Cu Fak Taktak in A Phomh! – Chin 11 News\nDr. Aung Myint Thang Nih Laimi Sining Cu Fak Taktak in A Phomh!\nPosted By: victor victor March 7, 2020\n1 TIMOTE 4: 1-2 NIH KAN LAIMI HNA SINING FIANGTUKIN AKAN CHIMH\nCa na rel dih langlawng ah comment biaruahnak ah na kan tel pi lai\n1. NI HNUHNUNG CAAN AHCUN MICHEU NIH ZUMHNAK KHA AN KAL TAAK LAI (4: 1)\nIntlak lei ram ahcun zumhnak kha an kal taak dih ngawt cang hna. Biakin a panhmi hi tar chia deuh an si cang. Zarh khat ah Sunday chun lawngah pumhnak an tuah khawh cang hna. Lai Tlang zongah crusade, khampi, conference, Christmas le campagin caan ahcun kan laam tthat ning le kan holhtheihlo holh hi a poipui ko. Acheu vanmi he an i lo. Acheu khawhchia he an i lo. Vawlei cungah Laimi hi hlahmaw Pathian nih a dawt cen hna tiawk in kan um. Vawlei cungah Laimi hlah maw Pathian a thei bik kan si ko ti awkin kan um. Vawlei cungah Laimi nih hlah maw Thlarau thilpeek hi kan don cem ko rua ti awkin kan um. Asinain kan khawmpi, crusade and campaign a van dih cun Sunday le nuthimni zan ahcun ai pummi cu minung 20-30 hrawnglawng umhar tak in an i pum cang. Baibal kan tlin ter ko lo maw?\n2. ZUMHNAK AN KAL TAAK LAI (4: 1)\nKhrihfa i kan zumhnak hrampi cu Baibal hi asi. Jesuh nih chim le phuan a kan fialmi cu Bible hi a si. Baibal cu Pathian bia asi. Baibal cu a nungmi asi. Asinain Lai Tlang ahcun Baibal ngaih an huam ti lo. Baibal kong an chim tuk ti lo. Anmah nih an hmuhtonnak kha an chim deuh cang. Nangmah hmuhtonnak kha khuaruahharmi asi ve kho ko. Asinin Baibal bia a tluk lo. Baibal bantukin Pathian thawchuah hnawhmi asi lo. Jesuh nih na hmuh tonmi kong kha va chim hna an ti lo. Na caah an tuah piakmi kong, an khamhnak kong kha a chim an fial deuh. Pentecostal zumtu tamdeuh nihcun Baibal bia nakin anmah hmuhtonnak kong kha chim le ngaih an duh deuh.\n3. ZUMHNAK AN KAL TAAM LAI (4:1)\nKHrihfa i kan zumhnak hmanpi cu Baibal hi asi. Asinain Baibal hi rel dingah kan ruat ti hna lo. Baibal bia hi zulh dingah kan ruat ti hna lo. Baibal bia hi thazaang i lak nak ding caah kan ruat ti hna lo. Baibal bia hi i ruah dingh kan ruat ti hna lo. Baibal bia thei lo in, Baibal bia tu thiam loin hla tu kan thiam, laam khawhtu kha kan i zuam hna. Baibal a thei lomi cu an laam len zongah Pathian a theimi an si lo. Pathian kan theih khawhnak cu Baibal bia hmang hin asi.\n4. MICHEU NIH ZUMHNAK KHA AN KAL TAAK LAI (4: 1)\nBaibal nih micheu nih zumhnak kha an kal taak lai ati caah zumhnak a kal taak dingmi minung hicu nan rak um hrimhrim. Zi zumhnak a kal taak dingmi hna hi vawlei cungah chuahchan ngei lo bikmi, mi van chia bik cu nan si. Zumhnak kal taak timi cu zeidah asi? Jesuh sinin i tthen kha asi. Khamhnak chungin i tthen kha asi. Mizeidah Jesuh le a khamhnak he cun an i tthen? Baibal a rel ti lomi, Baibal ningin a kal lo i mah ruahnak poh i Pathian a biami an si.\n5. KHAWCHIA HLENNAK CAWNPIAKNAK KHA AN ZUL LAI (KHAWCHIA DOCTRINE) (4: 2)\nKhawchia rian cu mi cawnpiak hi asi ve. Khawchia nihcun zeitindah mi a cawn piak? Sehtan nih Eve kha zeitindah a rak cawnpiak? Jusuh kha zeitindah a tukforh? Sehtan le Khawchia hna nihcun Baibal le ai lo ttung i Baibal ning asi deuh ttung lomi in mi an cawn piak. Thlarau rianttuannak he ai lo ngai ttung i Thiang Thlarau rianttuannak he ai khat ttung loin mi a cawn paik. Kei ka hmuh ning ahcun Laimi nan holhtheihlo hlasak tehna hi Khawchia doctrine bak nan zul tiah kan ruah ko hna. Zeicah tiah Thiang Thlarau nih a rak peekmi hna holh cu miphung holh, leh khawhmi holh kha asi. Cucaah Paul zong nih a lettu um hrimhrim hna seh tiah a rak ti. Atu i nan sakmi cu aho thlarau fa hmanh nih an let kho bal lai lo. Zeicatiah leh khawhmi phun asi lo. Asinain a poi ah nan chia lo. Atu nan holhtheihlo hlim-laam ning te hin cu vawlei cung hmunkip ah va sa va laam hmanh uh, mi zei miphun poh nih cawnpiaknak hman lo ah an in chiha dih hrimhrim hna lai.\n6. KHAWCHIA CAWNPIAKNAK CU LIH ASI (4: 2)\nKhawchia nih ai tinh bikmi cu zumtu ttha hna kha zeitindah zumhnak deu ah ka pial pi khawh hna lai tihi ai zuam bikmi asi. Cucaah laimi cu diktein lehmi Baibal ah a um lomi holhtheihlo bak hin a kan hlen i holhtheihlo locun atu ah crusade tuah khawh asi ti lo. Khawmpi tuah khawh asi ti lo. Holhtheihlo hlasak le laam an tel lonak crusade ahcun mi zei nih thawngttha an chim hmanh ah an man ti lo. Holhtheihlo hla (Bible zong i a um lomi) sak i laam kha a lianngan bikmi revival ah an chiah cang. Zeitluk hlennak ngan dah asi?\n7. AN CHIATTHA THLEIDANNAK KHA THIR LIN IN KHAWCHIA NIH A DUAH HNA (4: 2)\nCawnpiaknak hmanlo i voikhat na luh cang ahcun zeitluk hmanh in Baibal biatak in cawnpiak hna selaw, na cohlang kho ti lai lo. Zuri cu cawnpiak khawh an si rih. Cawnpiaknak hmanlo i a um cangmi minung cu cawnpiak lo ah a ttha deuh. Cawnpiak khawh an si ti lo. An tuahmi kha a hman bik ah an ruah. Baibal i a um lo zongah a poi ah an chia ti lo. Biatak nakin a numammi cawlcanghnak kha biapi deuh an an chiah cang. Cu ti i an um cu Bible nih an chiattha theidannak kha khawchia nih thir lin in a duah cang hna caah asi ati. Chia ttha thleidannak kha tir lin duah hnu ahcun thil ttha le thil dik kha chimh zongah an hmu kho ti lo.


Hillsong worship – welcome!\nHillsong Worship Concert\nA umnak khua ah Hillsong biakinn a ummi cu mi vanttha tuk nan si. Khrihfa a si ko mi nih cun Hillsong hi zeitluk in dah Pathian nih hla in khuaruahhar in a hman hna hi kan hngalh dih ko, zarh khat ahhin vawlei cung biakinn pawl ah an hla hi minung million 30 hrawng nih an sak peng ti a si. Kannih Norway ah cun Hillsong biakinn a um lo, kan pawng teah London le Stockholm ah a um rua ka ti. Mah caah cun Norway ah an rat hi cu kan caah a sunglawi tuk. Tutan a rami hi Australia i a ummi Hillsong worship an si. Sydney ka um lio ah an biakinn ah kaa pum bal i an i miak tuk ka ti len, theithiam ma? Kannih lei caah cun kum khat voi khat kan tonmi khi annih lei caah cun a tlawm bik zarh khat voi khat asi cu mu.\nConcert kal lai timhtuah 😀 (Ti+ hand lotion+hmur phit si+ID+Bankcard+Tissue+ Nazi-phone battery a dih sual ah) Concert ah zeidah naa ken tawn?\nPatlung, Par Tha, Jenny le Mawite he kan i thawh, an thawk hlan in khin kan i nuam tuk cia cang, kan thazaang khi a kai bak khin a kai kan ti lai cu. Stage cung an kai i Pathian sunparnak an pek dan le Pathian hmai i an i toidor dan le an nem dan te khi uar an um tuk, a tang i a tthumi khi Pathin he kan i ton nak hnga an kan bawmh tuk ka ti lai cu mu. Tlawmpal hla kan sak ahcun anmah kan uarnak le an aw tthatnak ah kan lung a um ti lo, Pathian dawtnak le a lungsaunak le a lianngannak lawngte khi kan ruat cang. Mi cheu khat cu an dirnak in ttuang ah ttum, an khuk an i bil i thla an cam tluahmah. Pathian nih a hman thiam tuk hna ka ti.\nMei a mih lio, hi puai a khaang tu hi mi hmai an khap lo tuk le zaangfak tuk an si.\nZaan 7PM in kan thawk i 8 PM le tlawmpal ah mei bak a mit ko hih. Minung hi a tlawm bik 1000 kan si lai. Norway ah hin mei a mit tuk bal lo, cu lio te theng cun inn pawng hrawng vialte cu a mit dih ai. Anmah lak i David timi tette a khan cuahmah lio a si, mei cu a mit, minung kan tam tuk nain dai tein kan um hna, kan phone i dahmei (flashlight) cio kan van hna i microphone lo in bia a chimmi cu kan ngai hna. A bia chim dih in guitar acoustic in an tum i hla kan sa tthan hna. Kei nih cun a special tuk i ka theih, a nuam ngai ka ti. An lak i Reuben Morgan timi pa nih a chimmi cu, kan ratmi hi hlasak piak le music tumpiak nak in Jesus he nan i ton ding le Pathian kan thangtthat tti dingmi hi a biapi deuhmi a si caah mei a mih le sound system pawl rian an ttuan lomi nih an kan thlauh kho lo, ti a si i mah bia ruang ah cun hi post hi ttial ka lung a ka chuahter mi a si.\nPathian nih awaan phunphun le tummi a phunphun in nan ka thangtthat lai an kan ti ko nain, kan sakmi le kan tum lenmi pin in kan lungput an kan zohmi a ka theih ter tthan. Tukum an concert ticket hi 270 NOK (USD 30 hrawng) in an zuar, kei cu kaa vanttha tuk i laksawng ka ngah :D. Patlung, kaa lawm bak! Kumdang an rat ah cun kal hrimhrim hna u sih tiah sawm dih kan duh hna. Cun, na umnak khua ah Hillsong biakinn a um ahcun va leng te hna law tiah.\nPosted on January 22, 2016 September 14, 2017 by myborspPosted in Hmuhton (Open Diary)Tagged Hillsong worship, Oslo concert, Scandinavian concertLeave a comment


ASEAN ram hruaitu tonnak ah Min Aung Hlaing kai lo ding in bia an chah – THE CHINLAND POST\nTCP Hakha | 2021 October 15 — A ralai mi 2021 October 26 – 28 ah tuah ding mi ASEAN hruaitu lubik hna tonbiaruahnak ah Ramkomh Kawlram SAC Ralhrang hruaitu Min Aung Hlaing kainak nawl pek lo ding in ASEAN ramleng minister pawl tonnak nih nihin (October 15) ah biachahnak an tuah tiah Japan thanhca NHK le ramchung rinhchanh mi Media cheukhat nih an thanh.\nMalaysia ramleng minister nih cun aralaimi ASEAN hruaitu tonnak ah Min Aung Hlaing sawm ding le sawm lo ding biachahnak cu thaizing (October 16) ah phungning in kan thanh te lai tiah Media sin ah a chim.\nASEAN nih Kawlram chung remdaihnak le zauk phung ser thannak ding caah tuah ding mi phung (5) a ser i cu a tlamtlin nakding ah Brunei ramleng minister changtu Mr. Erywan Yusof cu palai ah an thlah. Mr. Erywan Yusof cu Kawlram rat aa tim nain SAC ralhrang nih Daw Aung San Suu Kyi telh in a duh mi bu le phu he ton ding a khenkham caah Kawlram rat ding aa let than.\nNihin ASEAN ramleng minister pawl tonnak ah le Kawlram SAC hruaitu Min Aung Hlaing sawm ding le sawm lo ding ceihmainak ah Kawlram ramleng minister Wanna Maung Lwin zong a kai ve.\nEU Parliament zong nih Ramkomh Kawlram cozah ah SAC cohlan lo ding NUG cohlan ding ah biachahnak a tuah cang i, S. Korea, France le Czech Republic ram zong nih NUG cu Kawlram phungning cozah ah cohlan ding in hnatlaknak an ngei cang.#\nPrevious Ralkap nih UN ah Mipi (NUG) Thutdan An Cuhnak: Zeidah A Cang Kho?\nNext Chin ramkul kahdoh thawng; CNA le CNDF/CDF Kahnak In Ralkap Motor (7) Arawk


Zumtu Hna Nih Bawipa Nangmah Duh Nak Bang Si Ko Seh Ti Si Loin An Mah Duhnak Tuin Donald Trump Caah Thla An Cam Piak (+Video) – Onlinenungak\nZumtu Hna Nih Bawipa Nangmah Duh Nak Bang Si Ko Seh Ti Si Loin An Mah Duhnak Tuin Donald Trump Caah Thla An Cam Piak (+Video)\nNi hin ni tiang US thimnak dir hmun ah cun Donald Trump hi sungh dawh a si cang. Zumtu hna nih nih a caah bia tak tein thlaza an cam piak cuahmah lio a si. Vawlei pumpi zoh tik ah US hi a pakhat nak a si ko caah hruaitu hi a biapi taktak hruaitu tthat lo ah cun US Pumpi hi ai rawk lawng si loin kan vawlei pumpi tiang a rawk chih khawh ti tluk in US ram hi a biapi nu can pa can ah kan i ngeih mi ram a si tik ah, zumtu hna an thin a phang ve i heh tiah thlacam nak in Donald Trump hi Pathian sinah an nawl piak.\nChinmi hna nih cun kan hna bei hi dong tuk duh hlah seh, Bawipa Donald Trump hi tlinter ko tiah kan hal awk ding a si loh, Bawipa Biden hi tlin ter ko tiah kan hal awk ding a si loh, Bawipa kan caah a ttha bik a thei tu cu nangmah hi na si ko, Minung nih a ho nih dah a kan Uk ah a ttha lai ti thim awk kan hngal loh, nangmah duh bang si ko seh ti deuh tuin kan nih Chinmi zum tu hna nih cun US caah thla hi kan cam piakdeuh ding hi a si, thlacam zia tu hi thiam i zuam ko hna usih. Bawipa duh nak tu hi kawl ko hna usih.\nA tanglei ah zumtu hna nih Donald trump caah thla an cam lio Video kan van thil chih.


TUANNAK AH A LANG MI DAWTNAK ( LOVE IN ACTION).BY REV DR ZA THIO – The Chinlung Post\nMarch 14, 2021 admin Sermon 0\nTuannak ah A Langmi Dawtnak ( Love In Action). 1Johan 3:18, Ka fale hna, kan i dawtnak hi hmur le kaa lawng in asi awk asi lo, dawtnak taktak, thil tinakah a langmi dawtnak asi awk asi. Nizan ah facebook ka van kau le Kawl holh in catawite pakhat ka rel. Hitin ai ti. Hakha khua ah hramhram dawi ruangah umnak inn caah mihar nan um ahcun keimah inn ah a lak in nan um kho.\nChunghkhar panga um khawh asi. Thlakhat chung facang le chiti kan bawmh hna lai.” Hiti atitu a min ka van zoh le Pu Hrang Tin Thang ai ti. Alungput le a cate nih ka nun a ka tongh tuk. Hi ciammam hi teh riantuannak i a langmi dawtnak timi cu asi ka ti le nihin zongah mah kong hi tawiten ka van tial duh. Paul nih Dawtnak cu mi cungah zaangfahnak a ngei,” ati ( 1Kor 13:4).\nAcung i kan rel bang dawtnak pa tiah an rak kawhmi Johan zong nih dawtnak cu hmur le kaa lawngin asi awk asi lo, thiltinak ah a langh ding asi awk asi ati ve ( 1 Johan 3:18). Kawlram hmun tampi le Hakha ah tutan kan thil tonmi kong ah bawmh hau le hnemh hau tampi an um. Atulio caan hi Pathian nih dawtnak hi tuannak ah langhter hna seh law thluachuahnak pee te hna ning ati caan asi ko lai ti ka ruat ngai.\nKhrihfa he falo he, biatakten a peemi le a tuanmi kong kan rel i kan theih tikah ahopoah kan rak i lawm hna. Ahocio paoh kan ti khawh tawk in pee caan le tuan caan as ti philh hlah usih. Kum 1962, May thla ni 2 ah San Fransisco tadinca nih an rak chuah balmi thanh-ca pakhat ah nu pakhat nih hitin a rak tial an ti. Asual bak lomi ka va cu thih daan tiang pek ding in taza cuai asi. Asual lonak kong biaceih\nzung i chimpiak ding sihni kan herh tuk.\nDingte le hmante in biaceih piak dingah bawmh kan hau. Sihni peek ding phaisa bel kan ngei bak lo. Amahbel ka va a sual lonak kong a ka chim piak khawh i ka va a luat ahcun kum 10 chung a inn rian ka tuan lai. Rawlchuan, thil suk le inn thianh rian vialte fel tein ka tuan lai.” Mah thanh caa cu sihni Vincent Hallino nih a rel tikah a lung a tha lo i bawmh awk ah ai tim.\nMipa kha lainawngtu arak si lo. An puh sawhmi asi. Cucaah thlahra chung heh tiah aizuam i a buaipi. Anetnak ah cu bia cu a tei i mipa cu a luat. Mah hnu ah minu cu sihnipa te inn ah ava kal i riantuan piak ding in bia ava chimh hna. Vincent nih minu cu, ” Na va na dawtnak nih a luattermi asi. Kan inn rian tuan piak a hau lai lo mu. Lunglawmten va tin ko,” ati. Vincent tuahmi le abia cu mipi nih an van theih.\nMi nih an van thangthat i an van uar. Mah le cangka sihni minthang taktak ah ai chuah. Minu nih ava a dawt tuk caah misinum kum 10 tuan ai tim. Vincent nih kha nu dawtnak a hmuh tikah man la lo in a lak in sihni a leih piak hna i mipa a luat. Dawtnak a rian tuan khawh ning cu a mak tuk ee. Pakhat le pakhat kan i dawt ahcun Pathian hrim ai lawm i a dawtnak le zaangfahnak kha mi hna cungah ruah\nbang a surter tawn.\nVawlei cung minthang Francis of Assisi cu khual lam a kalpah ah a ran bak i a rangmi, zoh ah fihnung le tihnung asimi thinghmuipa kha lamlai nilin tangah a hmuh. Fih phun in ai la i a lanhtak. Alung a tha than lo i a hei kir hnawh i a kuh, cun a hnamh. Akir i a van i mer thanah thinghmuipa kha a hmu ti lo. Akhuaruah a har. Cun a van i ruat than i a lung a pem.\nThinghmui ngeimi rak si lo in Jesuh Khrih tu a rak si ko ti ai fiang i chun-nitlak lam a kalpah in ai lawm. Bawmh hau, zuan hnawh hau le cawithlir hau kan va bawmh hna ah khin Jesuh an si ti in ruat hna usih law biatak nih a kan fial bang dawtnak cu tuannak in langhter hna usih. Bawipa nih kan dirpi in kan tuanpi ko seh. Amen. Credit: Rev. Dr.G Zathio\nAPOITUK EE, TUCHUN AH TUANBIA THAR MANDALAY KHUAPI AH A CHUAK


Khabib le Putin itonnak an Ngei Cang. Putin nih Zeibia dah a Chim? – Salai Kawltu\nKhabib le Putin itonnak an Ngei Cang. Putin nih Zeibia dah a Chim?\nOctober 11, 2018 salaikawltu Entertainment\nTuni khan Russia President Vladimir Putin le tutan UFC World Lightweight champion Khabib Nurmagomedov cu itonnak an ngei. Khabib Nurmagomedov hi Russia ram mi a si bantukin a umnak Russia ram i a umnak a khua ah sunglawi tak tak in rak don a si. Tutan Russia President Vladirmir Putin le Khabib Nurmagomedov itonnak i bia an iruahmi kongkau theih kan duh cio lai.\nTuni Russia President Vladimir Putin le tutan UFC World Lightweight champion Khabib Nurmagomedov itonnak ah Putin nih Khabib Nurmagomedov a hringtu a pa cu tutan Khabib Nurmagomedov cawlcanghnak ruangah hremnak fakpi pe lo dingin a ti. Tutan Khabib Nurmagomedov le Conor McGregor Las Vegas i an i phomhnak kong cu kan theih dih cio lai.\nKhabib Nurmagomedov nih teinak a hmuh hnu ah ivuaknak octagon leng lei ah MC Gregor team pawl phomh dingin a chuak. Hi ruangah Nevada State Athletic Commission tiang nih Khabib nih teinak i a hmuh dingmi tangka tiang an phih piak chung. UFC President Dana White belte nih Khabib hi kham (banned) a siko nian a belt belte aa chiah ding a si ko tiah a ti.\nTutan Khabib Nurmagomedov le Conor McGregor Las Vegas i an i phomhnak dih hnu i Khabib cawlcangh ruang ah Khabib a hringtu a pa nih cun ‘UFC nak i hremnak a fak deuh kan pek lai’ tiah a rak ti. ‘Ka caah cun sikan (discipline) hi a hmasa deuh a si. Ralrin zong ka rak pek cang’ tiah a ti. Asinain Tutan Khabib , Russia President Putin le Khabib a pa itonnak ah Putin nih Khabib a hringtu a pa cu a cawlcanghnak ruangah hremnak fakpi pe lo dingin a ti.\nTuni khan Russia President Vladimir Putin le tutan UFC World Lightweight champion Khabib Nurmagomedov cu itonnak video zong a tanglei ah a um lai. Khabib le Putin itonnak i an iceihmi zong a tanglei ah video in a um lai.\nPrevious Post:A Nupi A Lerh Tak Nak Nungak Cu Nau A Pawi i A Kal Tak…Thla 9 A Rauh Hnuah Cakuat A Hmuh.\nNext Post:Pumtling Lo Hramthawng


Thih Dar! Rev. Chan Kep Tu Nih Mual A Kan Liam Tak E – The Cherry Par\nThih Dar! Rev. Chan Kep Tu Nih Mual A Kan Liam Tak E\nMarch 16, 2021 March 16, 2021 Cherry News\nBelhaar khuami Hakha um Rev. Chan Kep Tu nih March 16,2021 zinglei 5.30 am hrawng ah khan a kan liam tak e.\nSaya Kep hi Hakha um Bual Mino zong nih kan i bochan taktakmi a si. A tubantuk in a thih thawng kan theih cu ngeih a chia kho tuk e.\nA thih ning hi, A thin a bo mi a um i a luancia zarhhnih hrawng khan Mandalay ah Operation tuah ah an kal i, Nizan kha Mandalay in an rak kir lei Kankaw an phak ah a kan thih tak hi a si. Tantaak mi chungkhar Pathian nih hnem ko hna seh mu. Rest In Peace (Saya Kep). Credit: Amon Chan Bawi Uk\nKa nau aw Biak inn nan sak mi adih cang nai pum menh lo e nan rian a tam tuk rih e krihfa bu na kal tak tuan tuk hna e, mission Anabaptist church kal tak anza rih loh e. Bawipa khua khan hi e aruah awk hngalh ahar tuk e, kan siang lo tuk e ka nau aw.\nSaya Pahu aww na nau nih tuantuk ah mual an liamtak hna ti thawng kan theih cu kan lung atha hrim lo ee. Kan biak Pathian tu nih in hnem hna sehlaw nan mitthli in hnawh piak ko hna seh mu. Nan Ngaihchiatnak ah tuarpi nak he,\nRobert pa te chungkhar. Saya Hu, Pathain saltha na nau Rev. Pa Kep nih an kan liam tak thawng kan rak theih cu kan ngaih a rak chia tuk ee. Ngaihchiami chungkhar le Khrihfabu Bawipa nih in hnem in daihnak in pe ko hna seh tiah thlaza cam bu he ngaichiatnak kan in hrampi hna.\nIndia cozah lei chim ning ah “February thla dih lei khan palik tampi kan ram ah an zam. Ralkap uknak duh lo ah an rak zam i 400 leng an si cang. Tam deuh cu palik an si. Meithat zong an um,” tiah an ti. A zammi tam deuh cu Mizo ram lei in an lut ti si. A zammi lei nih an chin ve mi cu “ralkap nawlpekmi zulh I mipi hrem le thah kan duh lo caah kan zammi si,” an ti. Ref.bbc\n← CNF Finance Secretary Pu Rokhawma Fanai nih CNF budget in 80% cu CNA (ralkap) caah kan hman tiah fiangte in a ttial\nRalhrang ralkap ruang ah mi tampi nih Hlaing Thar Yar an chuah tak thluahmah cang →


Rak i ralring cikcek ve cang; Kanmah Laimi Ting 700000MMK fai an sung cang – Chin World News Evening\nAugust 27, 2020 August 27, 2020 Salai Van Myanmar News\n“Ramdang leiin phaisa an in kuatmi hna Bank i phaisa nan va lak tikah, nan lak cang ka in a hmun ah ttha tein a tling le tlinglo rel ta hmasat lengmang. Atu a voihnihnak phaisa kan sungh a si cang.\n“Kan hnulei ah ting 200 chungah ting 3 le a tlingloh, abau i kan sung phah. Tutan zongah thla 21|08|2020 cacawn ningani ah le thla 24|08|2020 cacawn ningani ṭhiamṭhiam ah kan phaisa kan chuah i ting 165 chungah ting 3 leng a bau ṭhan.\n“Bank ah a chuahtu hna kan nau le nih a hmun ah ṭha tein an rel ta lo raungah atu bantukin ceilak te kan sunghnak hi a si. Kan inn i phaisa a rak latu nu pakhat zong nih a chimmi cu,“Ka fa nih Singapore in phaisa a rak kuat ttheo tawn. Cu a kan kuatmi kan lak tikah ahmun i rel ta loin inn kan phak hnuah kan rel i a tling lo, voikhatte lawng tlingte in kan lak khawh,”tiah a chim.\n“Cucaah a tam tuk le rel a har ti sawhsawh men loin a hmun ah tlingte in rel ta hrimhrim uh. A hmun i nan rel tikah cun a tlinglo le a baumi um ahcun anmah sinah tha tein chimh khawh ṭhan an si. Inn i kan phakpi hnu i a tling lomi kan va chimh hna ahcun zumh a um ti lo.\n“Atu hi ting 700000MMk fai kan sung cang. A chuahtu nih a hmun ah ṭha tein a rel ta lo ruangah kanmah palh a si. Kan ngeihmi le lak ciami hmanh a rel kan huam lo ahcun, sungh tlak kan si ko. Ralrin kan thiam khawhnak ding caah tiin saduhthahnak nganpi he,” tiah Salai BC Cuan nih a chim.


Hakha University Tiah Min Pek Cang Mi Hi Chin State University Tiah A Min Thleng Ding In Kan Chin Cozah Nih – The Cherry Par\nHakha University Tiah Min Pek Cang Mi Hi Chin State University Tiah A Min Thleng Ding In Kan Chin Cozah Nih\n𝐊𝐚𝐧 𝐂𝐡𝐢𝐧 𝐧𝐮 𝐡𝐧𝐚 𝐭𝐡𝐚𝐳𝐚𝐧𝐠 𝐩𝐞𝐤𝐧𝐚𝐤: Atu na sining ah hin lung retheinak le muihnak in a khat el maw? Ningzah mualphonak hna in na nun hi a khat el maw? Na hngakchia lio ah na nu le na pa hna ai then mi si ruangah ni hin ni tiang hmaihngal loin na um peng rih maw? Nihsawh, thlanglamhnak le hramhram in nu pa sualpi nak tiang a ingtuar bal mi na si el maw? Ka thi tiang umpi ding in vat nai timh mi tlangval pa hna nih an kal tak ruangah na hmailei ruat kho ti loin na um sual maw? Napemnak ram pawngkam pa pawl le minung hna nih nihsawh zomhteih na ton\nruangah thazang zor le zei tuah hmanh huam lo tiang in na lung zor bal maw? Na nu le pa nih hi vawilei in an in kal tak ruangah na thazang a der tuk sual maw?\nAtanglei nu kong hi na ruat bal maw? Minak a si pin ah nu le pa tha tein ai tthi um lo mi sin in a chuak. A nu sin a um chel. A pa sin a um chel. A nu sin a um lio kum 9 hrawng ah hin tleihhrem a tong leng mang cang. Voikhat hnih lawng a si lo. Zei a tuah paoh thin lung fahnak in a rak khat ve.\nA pahrang kha zei dah a si ti kha tha tein ai theih hnu ah teirial bu tein ai zuam peng. Ni hin ni ahcun minthang pakhat lawng siloin chawva lei in billion tiang a ngei mi mirum ah ai chuah rih. Atu cu Oprah Winfrey tiah zapi nih kan theih dih.\nZei tluk muihnak le lungdonghnak zong na ton len ko lai. Caan khat le cikhat sinak ruangah na hmai lei zong a mui ko lai. Cu muihnak pin lei ahcun ceunak a rak um peng. Mah bal te cu na lung thawng i nangmah tein nai zuam khawh ti lo mi kha bomhnak na hal hrim hna a hau lai. Kan herh taktak le kan duh taktak ahcun kan pawngkam te ah hin bomhtu tha an rak um peng ko. Pathian pek mi na pahrang kha thei bu tein thih ngamh in doi ko. Na nun chungah something cu na si hrim ko lai. Kan Chin nu hna hi kan thancho deuh lawng ah kan miphun a thangcho deuh ve lai. Credit: Sang Hre


CNA Kachin Ramah An Cawlcanghnak VIDEO A Chuak Cang! – Chin 11 News\nCNA Kachin Ramah An Cawlcanghnak VIDEO A Chuak Cang!\nPosted By: victor victor April 20, 2021\nKachin ram ah a ummi kan ralkap hna an video hun zoh ve hna. Kachin ramkulh ahhin KIA sinah CNA ralkap tampi an um hna. A tu KIA le Kawl ralkap i kahnak zong ahhin biatak tein CNA kan ralkap hna hi an cawlcang i ralkap he an i do ve. Biatak tein thazang a chuak mi an si. A hlan zong ah an video tawi tete rak hmuh pah a si tawn.\nChinmi tampi nih CNA cu um sawh lawng in an um an ti hna i an soisel hna. Kan theih lo ruang ahhin a si. CNA tampi hi Kachin ram ah ral tha taktak in ral an do i ralkap tampi zong an thah hna.\nAn uniform ah khin CNA tiin um awk a that lo caah KIA tiin an um. KIA min in ral an do cuahmah hna. Cu ruang ah CNA hi thazang pek i bawmh a herh. Uknak chia kha Min Aung Hlaing ralkap pawl cu nifatin in an kah peng ve ko hna.\nKachin le Chin cu unau kan si bantuk in raltuk zong ah ai bawm ding kan si. Nunnak pekmi raltuk zong kan i bawm. Ai dawmi muphun kan si. A lamkip in harnak kan ton can ah ai bawmmi miphun kan si. A tutan Kachin ramkulh buainak zong ah a lamkip in siseh, thlacamnak zong in siseh bawm cio hna usih.\nRelchap (Atangbikah Video A um Lai), Min Aung Hlaing cu Online in ASEAN Meeting a kai lai! Minung 700 leng nunnak a thattu MAH hi ram leng a chuah le cangka in tlaih i Vawleicung Biaceihnak ah chuahpi ding a si tiah Global R2P Director nih a rak thanh hnu in MAH nih online in ASEAN meeting kai aa timh hi a si.\nMAH nih online in meeting kai aa timh mi cu April 19 ah Indonesia Embassy nih a thanh. ASEAN Meeting cu Indonesia Jakarta, April 24 ah tuah timh a si. ASEAN meeting kai ding in MAH sawm a si mi cu 88 Generation nih, “MAH a sual silhnalh an timh a si. Lainawng pa hi ASEAN meeting ah a thut ve nakding sullam a um lo.\nMeeting a kai ruang i mi tam deuh a thah sual ahcun ASEAN nih tuanvo tampi a ngei lai,” tiah an thanh ve. Hi ASEAN meeting ah NUG zong kai khawh ve nakding an i zuam ve. Ref: DVB/DVC\nA tang ahhin video in zoh khawh an si.


Messi nak in Ronaldo a that deuh nak cu a ralaimi caan ah kan hmuh cang lai – Vaurawng\nMessi nak in Ronaldo a that deuh nak cu a ralaimi caan ah kan hmuh cang lai\nRonaldo le Messi an pahnih ah hodah a tha deuh timi biael nak cu zei tik hmanh ah a dai kho ding mi a si lo. Ballon d’Or laksawng zong kum 15 chung tiang te a chang tete in a la mi an si. An pahnih an i zuam cawh nak thawng in mipi zong kan lung a nuam i zei tik hmanh ah chim le ceih a tong peng ding zaanglek pahnih zong an si ding cu a fiangngaimi a si.\n2008 kum in an i zuam cawh nak cu a rak i thok mi a si i tu ahcun kum 10 leng a rak si cang nain tu tian an i zuam cawh nak cu a dong kho rih lo mi zong a si.Kan hn lei caah ah Ronaldo le Jvuentus cu Messi nih Turin ah a rak tei mi cung ah Ronaldo cu a lung a nuam theng lai lo tiah ka ruah.\nRonaldo cu Covid negativea si hnu ah Juvents caah a rak i tel than i minutes 30 tluk a rak i celh. Cun Juventus caah a celh mi second 126 ah goal a rak thun khawh bantuk in Penalty zong in goal a rak thun khawh. Ronaldo cu Covid zawtnak ruang ah ni 19 chung a rak i din mi zong a si. Sihmahseh a celh minutes 3 tluk ah opening play in goal a rak thun khawh nain Laliga ah puai 6 tiang a celh cangmi Messi cu Penalty goal a rak thun khawh lo a si ahcun tutiang goal thun khawh dawh a si rih lo.\nRonaldo cu a luancia season ah Club le Portugal caah puai 31 a rak i celh i goal 32 tiang a thun kho mi zong a si.Tukum season zong ah puai 6 a celh i goal 7 tiang a tunkho mi zong a si. Juventus caah tukum puai 3 chung in goal 5 tiang a thun kho mi asi nain Laliga ah puai 6 a celh i goal 1 lawng a thun kho mi Messi cu a let in an tei.\nRonaldo cu tulio pumpululh zaanglentecelh nak i goal thuntambik pakhat asi ve mi Brazil zaanglek minthang a rak si mi Pele nih a ngeih mi Club le National caah goal a thun mi zat a phak khawh nak ding caah goal 14 lawng a duh cang tiah theih a si. Cucaah tutan Pele nih a ngeih mi record a phak a si ahcun Messi nak in a thadeuh mi zaanglek a si cu mipi nih cohlan ding a si cang. Messi tucu Barcelona ah buai nak a phunphun in a tong lio mi zaanglek a si. Cucaah tukum season i Messi le Ronaldo an i zuam cawh nak cu zei bantuk dirhmun dah an phak than te lai ti cu mipi lung a ka la khun ko.


Pa Bak Lawng Nih Zoh Ah Tha : Na Naupa Lian Deuh Seh Ti Na Duh Ah Cun (Video) – FIAKFAIROCK\nPa Bak Lawng Nih Zoh Ah Tha : Na Naupa Lian Deuh Seh Ti Na Duh Ah Cun (Video)\nPum lian le khan sang paoh hi an nau pa a lian lai tinak a si dih loh i pipu cikor he ai pehtlaimi a si. Gym ah a kal lengmangmi zong an naupa a lian lomi an um ko hna. Sinain pa kip nih inch(lehmah) 6 ngeih khawh hi cu a rak ttha.\nNupi le nih bochan deuh le upat pek deuhnak zong a si. Cu caah phaisa tampi dih hau loin naupa size lianter dan cu kan van langhter. A tanglei video chung bantuk in dot 1 hnu dot 1 tein na zulh i na tuah ahcun na naupa cu a lian deuh in a sau deuh ko lai.\nNu nih a lianmi le a saumi an duh theng lo hmanh ah a hme lei nakin cun a lian lei hi an i ruahchan deuh cing hna. Cu caah a zatawk size nakin a hme lomi size ngeih hi pa pakhat caah cun a rak biapi tuk vemi a si.


MIZORAM MP PAKHAT NIH SALAI LIAN LUAI BIARUAHNAK ANGEIH – The Chinlung Post\nSalai Lian Luai cu Mizoram MP Pu Lalduhoma nih na herhnak paoh ah kan si khawh chungin kan bawmh lai lai tiah a chimh. Hi konghe pehtlaiin Pu Lalduhoma nih a timi cu Champhai ah ralzaam Chinram Chief Minister Salai Lian Luai he chawnhbiaknak kan ngei kho. Mizoram buai lio ah Mizo ralzaam tampi hna cu Kawlram nih thatein rak zohkhanh an sinak kong zong ka chimh.\nAtu ah anmah Kawlram mi pawl hna cu ralzaam dirhmun in Mizoram chungah an rak luh i kannih caah tthat kan chuah in kan bawmh khawhnak dirhmun ah bawmhchanhnak tuah dingin kan i manh peng ko tiah ka chim. Salai Lian Luai cu a tu rih ahcun a chungkhat hna sin ah a um caah harsatnak lian angeih lonak kong a chim i, Mizoram cozah hruaitu chawnhbiak khawhnak dingah Aizawl ah um a duhnak kong a chim tiah a chim.\nSalai Lian Luai cu ramchung buainak ruangah a himnak hmun panh in kan hnuzarh ah khan Mizoram Champhai ah a phan. Champhai a phak an theih hnu ah atu bantuk in Mizoram MP pakhat a simi Pu Lalduhoma nih chawnh biaknak angeih hi a si. Pu Lalduhoma hi nikum ah khan MP a sinak in an rak chuahmi a si nain tukum ah thimtlin tthan a si.VP\nRelchih:Chinram Chung Dothlennak Ah Ramleng Khuasa Kan Miphun Hna, Nan Tuahsernak Cu Bawipa Nih Thlua A Chuah Lai I Kan Tei Lai. A tu lio kan ramchung i ralhrang ralkap kan dohnak hna zoh tik ah khuakip, tlangkip, pengkip le khuapi kip tiin a lamkip kan tikhawh tawk cio chuah in cawlcangh cuahmah lio caan asi. Cozah rian a tlaimi mitam deuh nih an kan cawmtu Mipi nan si kha kan fiang i, kan Ram le Miphun caah kan tuah/ttuan khawh tawkte ah kan rian chuahtakin CDM kan rak tuah ve hna.


Kum 2000 in Bawipa nih Langhnak Pek A Rak Ka Thawng Cang i, A Lih Bal Lo\nSALTANG CHIN MIPHUN CAAH LUATNAK. Chin miphun cu, kawl miphun he kan i fonh tlawmpal in an tangah, chuak kho ti loin nihin tiang saltang kan si. Ramthumnak a kalmi nih lih țawn chomin, refugee kan hmu tiah an i ruah. A ngaite ti ahcun, kan lung a cawt tuk caah lih chimah kan i ruah tu a si. Kan chimmi nak tam deuh le faak deuhin khuachia minung hna nihin, an rak kan tuahto i a kan tlaihhrem taktak! Kan lung a cawt caah le a chim zia kan rak pemh lo caah a si.\nPumpak men tlaihhreem siloin, kan miphun ningpi in tlaihhreem kan si i, kanram an kan chuh i kan nawlngaihnak vialte an kan chuh dih. kanram cu anmah ram a si i kan miphun cu an ke tangah an chiah i dolh dih ding kha an i tinh.\nMiphun pakhat in dir kho lo ding kha an i tinh caah, a si khawh chungin an kan tlaihhreem i, Ca cawnnak leiin siseh, chawleh chawhrawlnak leiin siseh, lam le sul leiin siseh, pehtlainak leiin siseh, nunphung lei in siseh, bawi țuannak leiin siseh, a lam kipin, an rak kan kham ( Sanctions). Ramthumnak kan rak lanh khawh hlan kha zeitluk indah kan rak har kha! 2002 kum, Malaysia in ka kir ka hmanhah kan rak har tuk rih. Kan ke in khual kan rak tlawng i lakphak dinnak hmanh kan rak ngei huaha lo.\nSihmanhselaw, Velngei PATHIAN nih, Abraham nupi cu Faro nih a chuh tikah, Abraham cu a rak bomh bantukin, ramțha lanh khawhnak innka a kan hun piak i, ramthumnak hna kan phak khawh hi a si. Lihchim in ramthumnak kan phak si loin, BAWIPA vel thawngin a phan khomi kan si.\nHi kong ahhin, PATHIAN Hmai ah satan he taza i cuai ka ngamh. Satan nih, “lih in pei ramthumnak nan phak ko cu,” hei ti selaw, “na mi hna nih an kan tuahto ning zat hmanh an chimthiam leh lo kha” rak ngai kaan chimh lai ka ti lai i pakhat hnu pakhat ka chim hnga! Satan nih, anmah hrimhrim nih pei lih kan chim an ti ko cu,” ka ti selaw, “an lungpei na cawtter hna cu, “BAWIPA, an lung hun var ter hna hmanh, cun hun chim țhan hna seh,” tiah, BAWIPA cu ka nawl lai i, ka chim bantuk khin an chim ve cang lai.\nChin miphun nihhin, nihin tiang hrimhrim in luatnak kan hmu bal rih lo. Miphun huap Thluachuah zong kan hmu bal rih lo. Pumpak in cun thluachuah hmu an um ko. Mifir, ziknawh eithawng, uktu țhalo hna kut tang ah saltang kan si peng ko rih. Saltang ti cu, dantat tinak a si. Cucaah, Chin miphun cu kum 70 renglo ralhrang hna sal taannak dantatnak kan rak ing tinak a si.\nVawleicung ah, Chin miphun kan um thok kain, Chin miphun huapin siseh, a ram huapin siseh Thluachuah a hmu bal rih lomi le ralhrang hna sal kum 70 reng lo a tang cangmi miphun kan si. Cucu a za cang ti hngal loin, PATHIAN biaphuangtu cheukhat hna nih dantat rih ding phunin an chim lengmang tikah, zeibantuk dantatnak dah an duh ti?\nBAWIPA an PATHIAN hi ngol hngal loin dantat hmang PATHIAN dara a si? Rai in kan thih lengluang le ral kutin kan khua le inn an duahmi lengluang le an kan thahmi le an kan hrawhmi lengluang pin ahhin, zei PATHIAN dantatnak dah an duh rih?\nIsrael mi hna kum 70 sal an tan hnuah, ‘sal nan tan lioah PATHIAN nawl nan ngaih lo caah, dantatnak chap nan si lai’, ti a um ti lo. Sal an tan ruang le harsatnak an in ruangah an i thlen khawh hlei lo caah, BAWIPA nih, “Sual ka phaw lengmang hna lai lo, a zungzal in an cungah ka thin zong a hung lai lo. Ka damter hna lai, ka bawmh hna lai, ti thiang kan theh hna lai i kan thianter hna lai, lungthin thar kan pek hna lai, thlarau thar kan pek hna lai.\nLung bantuk a hak mi nan lung ka lak lai i tisa bantuk a nemmi lung kan pek hna lai. Ka THLARAU cu nan chungah ka khumh lai i ka nawlbia le ka phunglam zulin nan nung lai,” a ti ( Isai 57:16-19; Eze 36:25-27). Cun, “taksa Thluachuah zong kan pek hna lai,” a ti (Eze 36:29-30).\nEzra, Nehemiah hna nihcun an sualnak le an miphun sualnak kha an rak phuan tikah, BAWIPA PATHIAN nih a rak cohlan piak hna. Cucaah an ram sersiam rian țuan kha an hma a kal. Kha hna kha Tlangbawi te hna le profet te hna le PATHIAN a țihmi an si hna.\nEzra le Nehemiah le Moses bantukin kan miphun sualnak kan phuan i BAWIPA kan nawl awk caan a si. Amosa 7:1-6 bantukin, BAWIPA kan nawk awk caan a si. Kannih Chin miphun hna zong hi Israel mi hna bantuk in, BAWIPA kan PATHIAN nih, caan sau sal kan rak taannak chungin luatter awkah le kan hmuh bal rih lomi miphun huap le ram huap Thluachuah co ter awk kha a kan tinhpiak.\nCucu a phuangtu ah le a tlamtlin khawhnak hnga a Lamkaltu ah a thlahmi a sal pakhat ka si. 2008 phunghrampi khi BAWIPA țhawnnak thawngin remh/hloh a si te lai tiah 2010 hrawng khan ka rak chim cang i faak piin “a si kho lai lo,” tiah, an rak ka al i Dr. Ngun Cung Lian zong nih, “ka nun chungah an remh kho lai ka zum lo a rak ti i, “rak zoh, BAWIPA țhawnnak thawngin remh/hlonh a si lai,” tiah, Gmail chanah khan ka rak challenge!\nMiphun kongah, Kum 2000 kum thar zanthok in BAWIPA nih langhnak pek a rak ka thok cang. BAWIPA cu a lih bal lo. Kum 2020 hin kan luatnak kum a tlin cang caah, luat kho kan si cang. Kum 2020 January ah, BAWIPA nih a ka pekmi Jer 29:11, “Nan ca i ka tinhmi cu keimah lawng lawng nih ka hngal, tiah BAWIPA nih a ti. Cucu vanchiatnak si loin hmailei ruahchannak le thluachuahnak caah a si lai,” ti le Hosea 6:3\nBAWIPA hngalh cu i zuam u sih, khua a dei hrimhrim lai bantukin, kan sinah a ra hrimhrim lai. Vawlei a hnawntertu țhal ruah a sur hrimhrim lai bantukin kan sinah a ra hrimhrim lai,” ti hi. Kum 2020 le 2021 ah, rai le ral in kum hnih harsatnak khuamui kan kal cang. A kum thumnak ahhin, theitlai zeimaw cu kan hmuh cang lai tiah ka tuak. BAWIPA cu a lih bal lo, a ka thlahtu nih tlinter awkah a ruah cangmi cu a let lai lo.\nMiphun caah a țuantu hna nih, BAWIPA țihzah bu le ding fel tein kan țuan paoh ahcun, tuanah teinak luatnak kan hmuh ko lai. Thlacamtu hna zong nih nan tha thlah hlah u law, khuachia nih kan luat a duh lo caah, mi a tukforh peng ve ti philh hna hlah usih.‘Zeitin, THLARAU nih misual lung aa thlen hi ka hngal lo,’ ti le ‘Zeitin khamh hmuhnak zumhnak a ka pek ka hngalh lo,’ ti le, ‘Mi lungthin chungah khan, Rulhreu a hrolh ca, thihnak le rawhnak nihkhan a uk cang.\nSihmanhseh dawtnak in na tongh hna ahcun, a rawk cia lung kha a nung țhan ko lai,’ a ti bang, BAWIPA Vel nih a kan thlen le zumhnak a kan pek le a kan tongh kha kan hmuh lai. Amen. BAWIPA Vel cu nan cungah um ko seh. KHRIH Lamkaltu Tluang Lian (Martar)\nCDF/CNA nih An Neihmi DRONE cu Bomb Thlaknak, Raltuknak CaahSpecial Asi →\n← Zomi Revolution Army (ZRA) nih CNA Ralhrang Phu Kan Tei Hna


LBC-Yangon nih COVID-19 mizaw Chin miphun bawmhnak caah zarh 2 chungah tangka ting 300 a hman | The Chin Express\nLBC-Yangon nih COVID-19 mizaw Chin miphun bawmhnak caah zarh 2 chungah tangka ting 300 a hman\nYangon um Lai Baptist Church (LBC) nih COVID-19 in a zawmi ka miphun bawmhnak caah July thla tanṭim in atutiang zarh 2 kar ah tangka ting 300 hrawng a hman cang.\nLBC member lawng si loin Chinmi paohpaoh Oxygen a herhmi cu liters 5000-6000 kar an pek hna.\nPastor Za Uk Sang ṭhithruainak in zaanghleicawi mino 9 nih ni fatin dinh caan ngei loin oxyen lak thiar ṭuanvo an lak i mizaw an chanh hna.\nMizaw pawl cu rawl zong an chanh hna.\nSi-ai aa cawk kho lomi cu mino volunteer nih an cawk piak hna i an inn ah an pek hna. Cun Siinn le mizaw thloptu tampi nih Covid mizaw an hrial hna lio ah mizaw sin bak ah mah mipum kal in Dr. Za Za, Dr. Jemimah le Dr. Ni Tin Tial nih an thlop hna.\nLBC-Yangon thawngthanh: COVID-19 Prevention Committe (CPC) Rianṭuannak Tlawmpal\nCPC komiti cu July 15, 2021 in dirh le riantuan thawk a si. Kan thawkka ahcun cylinder dur 2 tein kan thawk nain zumtu ulenau tanpi nakin atu cu mizaw oxygen a herhmi (LBC + Non-LBC) sin ah oxygen liters 5000-6000 kar kan pek cang hna.\nJuly thla tantim in nihin tiang (zarh 2 fai) ah tangka K. Sing 300 hrawng kan hman cang.\nPastor Za Uk Sang thithruainak in volunteers mino 9 nih nifatin dinh caan ngei loin oxygen lak thiar tuanvo an lak i mizaw an chanh hna.\nCu pin ah Tele consultation caah sibawi 4 le nurse 7 sayama te an um. Nizan August 4, 2021 in mizaw le midamka caah sup kan chuan piak hna i kan chanh hna.\nNizan cu Butiria buti dawr, (Lily Bawi) nih a chuan he a phawtzamh he a kan tlawmh, inn 17 ca mizaw 30 kan chanh hna. Nihin hi pi Mah Cin le chungkhar nih an kan tlawmh i inn 20 ca minung 35 sin kan phan kho.\nHi riantuannak cu a biapi tukmi a si caah Church President hrimhrim kha komiti lutlai ah chiah a si i upa thohderhtu le ruahnak petu nih felfai tein zohkhenh le tlangtlak a si.\nCPC bawmchantu le tanpitu vialte Pathian nih thluachuah in pe hna seh law nan pek chanhmi zong kan hawile a dam lomi caah damnak bawmtu si ko seh.\nHmasa thawngpangCDF nih Father Hrang Tin Thang cu biakamnak 4 he a thlah\nHnu thawngpangCDF-Zophei nih hitin Kawl Ralkap tapeh pawl ralrin a pek hna


Chungkhar Lawmhnak Le Inn Pa He Dawtnak - Hakha Times\nU.S. Um Laipa Valentine Day ah Poice nih ruak pakhat an char\nThlachiat ruahnak nih chungkhar ah lawmhnak a chuahpi.Pakhat le pakhat kar ah palhnak le i ti sualnak a um hmanh ah ,nu le va karlak i theihthiam lo nak a um sual hmanhah thlachiat ruahnak cun teirul a cham hna lo caah nu le va an i daw ,nu le va i dawt ah cun chungkhar a nuam .Chungkhar a nawmhah cun nun a dam tuk i vaw lei nun a nuam.\nChungkhar lawmhnak le dawtnak nih a hei hrin chih mi cu inn pa chak thlang he i dawtnak a si.Laimi cu inn pa le chak thlang he thuk piin pehtlaihnak a ngei mi le nun hrawmnak a ngei mi kan si.Thlachiat ruah kan ngeihmi lungput nih inn pa le rualchan a pumh i dawtnak hri a sih,cu tikah a nuam mi mibu tiang a hei ser khawhnak a si.\nLaimi hi kan kokek sinak hrim hrim in a buu in nun a duh mi kan si ti cu a fiang.Laimi kan sinak chungah a buu in ,inn pa chak thlang he naih niam ngaiin a nungmi kan sinak cu kan phungthluk te hna ,kan bia le kan hla te hna ah innpa kong tampi a cuan mi ah a lang.\nUmnak hmun le hma in aa hlat mi unau nak in inn pa he naihniam deuh in aa daw hria mi kan si.Hi zawn hi kawl le lai kan i dannak pakhat a si. Laimi cu Pathian thawngttha kan rak theih hlan,khrihfa ah kan i thlen hlan piin inn pa sinak he aa then kho lo mi ,nun aa seng mi kan rak si diam cang.Cu cu aa dawh mi kan nunphung ruang zongah a si pin ah ,kan miphun sinak ah thuk piin hram a sih cangmi thlachiat ruah lungput kan nun pi caah a si.\nthlachiat ruah theology cauk\nRelated Topics:Chin, fimthiamnak


Zidane:Neymar Le C.Ronaldo cu hmunkhat ah an i celh ti kho ko – LAICOMM\nZidane:Neymar Le C.Ronaldo cu hmunkhat ah an i celh ti kho ko\nReal Madrid Manager a si mi Zidane nih Neymar le Ronaldo cu hmunkhat ah a thabik in an i celh ti kho lai tiah a chim. Brazil star cu Real Madrid ah a ra kho ti mi thawngpang a chuak thluah mah. Neymar cu a luancia thal ah Barcelona in PSG ah Euro nuai 222 in a thial i Frience ram ah kumkhat a celh hnu ah Laliga ah kir than ka tim tiah Brazil a hawi le sin ah a rak chim tiah Spain new a si mi Mundo Deportivo nih an langhter.\nReal Madrid cu a ralaimi May 26 ah Kive khua ah Liverpool he Champions League sil i cuh ding an si. Zidane nih Champions League final hlan ah thialkam nak kong pawl ka ruat rih lo tiah a chim. A ralaimi Champions League Final ah kum thum peh tiang sil thlir kho ding in timhtuahnak tu kan ngeih tiah a chim.Zidane nih “Tu lio kan chimh khawh mi hna cu hmailei kan i zuam ding puai caah lawng ah ka lung re thei. Champions League final a dih in a ralaimi kum ah zei dah kan tuah lai ti mi cu kan chimh than te hna lai. Tu ah cun kei mah nih Neymar kog he pehtlai in zei hmanh chim ka duh lo” tiah a chim.\nNeymar Real Madrid a rak i thial ding thawng cu Real Super Star a si mi Ronaldo caah thawng pang chia a si kho tiah an chim mi kong ah bialehnak a tuah than. Zidine nih kei mah ka rak i celh lio zong ah Frience star a si mi Jogas he hmun khat ah a celh ti kho lai lo tiah an rak kan ruah.\n“Zaanglek tha pawl cu hmunkhat ah an i celh ti kho ko. Kei mah caan lio zong ah mipi nih Frience team ah Jogas he hmunkhat ah an i celh ti kho lai lo tiah an kan ti. Sihmah sehlaw kan nih nih World Cup zong kan rak lak ti khawh. Cucaah zaanglek tha pawl cu a zungzal in hmunkhat ah an i celh ti kho ko” tiah a chim.\nBrazil Star Neymar cu February thla ah a rak i khawndennak in dam lei a panh than cang. A ralaimi thla Russia ah tuah ding mi World Cup ah i tel khawh ding caah timhtuahnak a ngeih lio a si.\nPrevious Pele:Neymar nak in mantam deuhmi zaanglek pakhat a um\nNext “Iniesta uar lo mi na si cun Bawlung a tlaihchan mi, a uar mi na si lo” Rakitic


Rili Kam Lentecelhnak Ah A Hnakhaw Chung Ah Nga A lut Mi Ngakchia Pa Te – Onlinenungak\nHi acang mi thil hi Philipine ram ah a cang mi thil a si i, Ngakchia pa te a nu le apa zong an lau ngaingai ve. a can ning cu Noe tiah auh mi ngakchia pa te cu a hawi le he Tili kam ti lak lente an i celh nak ah a hnakhaw chung ah nga a luh hi a si.\nMah ti len te an i celh lio ah cun Noe i a hnakhaw chung ah pakhat khat lut seh law a lo ati i inn lei ah atli zok zok i, api cu a va chimh tik ah a hna chung ah nga fa mi a rak luh cu an hngalh chuah. vanthat ah a ngapum in luh dih lo in a pei lei te cu a rak lang kho.\nCu ti ngah luh cu a pi cu a lau ngai ngai i, zei ti tuah ding a hngalh lo caah Ngakchia pa bu le pa cu a chimh hna i a pa nih cun chuahpiak a cu azuam len.\nSinain Nga cu a hnakhaw chung lei pi ah tamnawn a luh cang caah le a fapa hnakhaw hliam lo ding in chuahpiak cu a zuam len i nazi pakhat a rauh hnu ah ahnu bik ah a hnakhawh chhung nga te cu a chuah piak khawh.\nRang tein an theih mi thawngpang nih a caan hmanh te ah a chuah piak khawh caah zei hmanha cang lo i, pakhat khat i pial kan sual seh law a hna chet khawh mi a si.\ncucaah, ca rel tu zong rili kam bantuk i nan kal caan ah cun hi bantuk hi nan fa le zong ral rin thiam le zokhenh thiam cio ding in kan sawm hna.


KHAH FIANG CICEK IN A CHIM KO CANG HIH NLD NIH COZAH AN SER KHO LAI MAW – The Chinlung Post\nJuly 15, 2020 admin Lenhloi 0\nTlangcungmi Tel Loin NLD Nih Cozah A Ser Kho Lai Maw? Kawlram chungah hin Pitu Hluttaw le Amyota Hluttaw fonh in cozah ser a si. Pitu Hluttaw 440, Amyota Hluttaw 224. Fonh = 664, 2008 phunghrampi ningin Ralkap thlahmi Pitu hluttaw 110, Amyota hluttaw 56. dihlak 166 = 25% 664 – 166 = 498, Kawlram chungah Myone 330 a um. Ralkap nih MP thutdan 166 a lak cang caah Myone 330 in a cuhmi MP vialte covo cu hi 498 hmun lawng a si.\nHi MP hmun 498 ah hmun 333 hmuh lawngah 664 ah 51%, a si lai i cozah ser khawh ding a si. Tlacungmi (7 States) in Pakhatnak Chin state ah Myone (9) a um caah Pitu 9, Amyota hluttw 12, Pahnihnak. Kachin state ah Myone (18) a um caah Pitu 18 Amyota 12, Pathumnak. Karen state ah Myone (7) a um caah Pitu 7. Amyota 12. Palinak. Kayah state ah Myone (7) a um caah Pitu 7. Amyota 12, Panganak. Mon state ah Myone (10) a um caah Pitu 10 Amyota 12.\nParuknak. Rakhaing state ah Myone (17) a um caah Pitu 17 Amyota 12,Pasarihnak. Shan state ah Myone (21) a um caah Pitu 21, Amyota 12, Pitu dihlak 89 le Amyota dihlak 84, fonh = 173. Tlangcungmi (7 states) Pitu hluttaw le Amyota hluttaw dihlak (173) an si. MP dihlak ah (173) kan lak ahcun\n498 – 173 = 325. Tlangcungmi (7 states) tel loin rawnmi in a chuakmi MP thutdan hi 325 a si.\nCozah ser khawh dingah a herhmi thutdan 333 a si ahcun rawnmi in thutdan zeizat dah a herh kan zoh ta lai. 333 – 325 = 8. Rawnmi lawngin cozah ser khawh dingah Tlangcungmi MP thutdan (8) lawngte a herh.2015 thimnak ah NLD nih Pitu hmun ah 86% Amyota hmun ah 67% in teinak a hmuh.State (7) in Pitu 54. Amyota 48, dihlak (102) teinak a hmuh. Kawlrampi dihlak hmuhmi MP 390 a si.\nNLD hmuhmi rawnmi MP 390 – 102 = 288. 2015 lioah NLD nih a hmuhmi rawnmi MP thutdan cu hmun 288 a si. 333 – 288 = 45, Tlangcungmi MP thutdan 45 he fonh in cozah ser a si. NLD cozah nih kum khat kum hnih a vun kalpi ah Tlangcung miphun hruaitu pawl nih NLD hi kan duh ningin ram hruai a timh lo, Federal kong zong a chuakpi duh lo an ti i anmah miphun party tanh hram an thawk cio.\n2020 thimnak ah cun tlangcungmi kan um ti lo caah NLD nih cozah a peh kho ti lai lo, party dang he alliance a kan tuah te lai tiin ruahchannak a ngeimi zong an um ve.Thenkhat nih 2020 thimnak ah NLD nih a tling kho ti lai lo caah kannih pawl kan ifonh lai i cozah kan ser lai tiin atu in tonnak a ngei lengmangmi party tampi zong an um.\n2015 in nihin tiang NLD cozah hruainak le riantuannak vialte mipi hmaiah a lang dih.NLD cozah hlanah mipi caah thil țha pakhat hmanh an hmuh bal lo caah 2020 thimnak zong NLD pek than ding timi mipi lungthin ah a um rih ko. State kip Reporter pawl interview an tuahmi ah hmuh lengmang a si. Miphun hruaitu pawl nih cun NLD hruainak cu a țha lo kanmah tein khuakhang lairelnak a um khawh nakhnga kan miphun party min in kan cawlcang a hau an ti ko nain an mipi nih an zumh hlei lo, NLD cozah nakin uar deuh dingmi party le hruaitu hi an hmuh rih lo.\nMiphun party nih state ah teinak a hmuh zongah centre cozah cu NLD cozah a si than ko lai caah miphun party nih teinak a hmuh zong san a tlai lo timi an hngalh dih cang.Party tampi an dirh cio i thimnak zong an lut cio lai nain MP hmun teinak cu tlawmte lawng a si lai.2015 lioah tlangcungmi NLD MP hmun 102 teinak a hmuhmi zat a hmuh ti lo zongah 2020 thimnak ah NLD nih Pitu le Amyota Hluttaw hmun tamdeuh cu a hmuh țhiamțhiam ko lai caah Alliance tuah loin NLD nih cozah a ser khawhnak lam tampi a um ko. Catialtu:Laiki Chozah